Split (1)

train · 21.9k rows

Subsets and Splits

No community queries yet

The top public SQL queries from the community will appear here once available.

url stringlengths 32 35	title stringlengths 14 1.84k ⌀	content_paragraphs stringlengths 2 44.4k
https://yktnews.com/2022/12/76350/	ဝမ်းတွင်းတွင် ကျေးရွာ ၇ ခု၏ အုပ်ချုပ်ရေးမှူး ပြေအေးနှင့် သားဖြစ်သူ တို့ ပစ်ခတ်ခံရပြီး သေဆုံး၊ အလောင်း လာစစ်ဆေးသည့် စစ်သားများ မိုင်းဆွဲ တိုက်ခိုက်ခံရ	["ဝမ်းတွင်းတွင် ကျေးရွာ ၇ ခု၏ အုပ်ချုပ်ရေးမှူး ပြေအေးနှင့် သားဖြစ်သူ တို့ ပစ်ခတ်ခံရပြီး သေဆုံး၊ အလောင်း လာစစ်ဆေးသည့် စစ်သားများ မိုင်းဆွဲ တိုက်ခိုက်ခံရ", "ရန်ကုန်၊ ဒီဇင်ဘာ ၂၅", "မန္တလေးတိုင်း၊ ဝမ်းတွင်းမြို့နယ်၊ ညောင်တိုအုပ်စု ၇ ရွာ၏ အုပ်ချုပ်ရေးမှူး ပြေအေးနှင့် သားဖြစ်သူ စိုင်းမြင့်အောင်တို့ ပစ်ခတ်ခံရပြီး သေဆုံးသွား သည့် အပြင် ၎င်းတို့၏ အလောင်း ၂ လောင်းကို လာရောက်စစ်ဆေးသည့် စစ် ကြောင်း ကိုပါ မိုင်းဆွဲတိုက်ခိုက်ခဲ့ကြောင်း Wundwin Township Revolution Force ကရန်ကုန်ခေတ်သစ်သတင်းဌာနထံသို့ ပြောဆိုသည်။", "ယမန်နေ့ ဒီဇင်ဘာလ ၂၄ ရက်နေ့ ည ၈ နာရီခန့်အချိန် ညောင်တိုအုပ်စု ၇ ရွာ အုပ်ချုပ်ရေးမှူး ပြေအေးနှင့် ၎င်း၏ သားဖြစ်သူ စိုင်းမြင့်အောင်ပြေ(ခ) ပုလုံးကို Wundwin Township Revolution Force(WTRF)က ပစ်ခတ်ရာမှ သေဆုံးခဲ့ ကြောင်း၊ သေဆုံးသွားသော အုပ်ချုပ်ရေးမှူး သားအဖ၏ အလောင်းကို လာယူ သည့် စစ်တပ်ကို ရိုးစုကျေးရွာနှင့် ဖုန်းစိုကျေးရွာအကြား လမ်းတွင် ထပ်မံ မိုင်းဆွဲ တိုက်ခိုက် ကြောင်း သိရသည်။", "“ည ၉ နာရီလောက်မှာ ပျူစောထီးသားအဖ ပြေအေးနဲ့ စိုင်းမြင့်အောင်ပြေ (ခ) ပု လုံး အလောင်းလာ ကောက်တဲ့ စခ၊ ရခတွေကို မိုင်းဆွဲတိုက်ခိုက်ခဲ့ပါတယ်၊ ငရဲသွားမယ့် စခ၊ ရခတွေကိုတော့ မသိရသေး ပါဘူး” ဟု WTRF က ပြော သည်။", "ညောင်တိုအုပ်စု ၇ ရွာ အုပ်ချုပ်ရေးမှူး ပြေအေးသည် ဝမ်းတွင်မြို့နယ်အတွင်း အကြီးစားပျူစောထီး ခေါင်း ဆောင်ဖြစ်ပြီး မြို့နယ် အတွင်းရှိ PDF တပ်ဖွဲ့ ဝင် များကို ဓာတ်ပုံနှင့်တကွ လိုက်လံဖမ်းဆီးကြောင်း၊ ခင်ကြီးရွာ၊ ကျင်းရွာ၊ တဲစုရွာ၊ သဲတော လေးကျေးရွာ၊ သခွတ်မြင့်ကျေးရွာများသို့ လှည့်လည်၍ PDF များ ရွာထဲအဝင်မခံရန် လော်စပီကာဖြင့် ခြိမ်းခြောက်ခဲ့သူဖြစ်ကြောင်း သိရှိရသည်။", "အလားတူ ဒီဇင်ဘာလ ၁၀ ရက်နေ့ကလည်း သဲတောလေးကျေးရွာ အုပ်ချုပ်ရေး မှူး မောင်ရှိန်ကို Wundwin Township Revolution Force(WTRF) က ပစ်ခတ်ရာမှ သေဆုံးခဲ့ကြောင်း သိရှိရသည်။", "ဝမ်းတွင်းမြို့နယ်အတွင်း၌ ပြည်သူကို ကိုယ်စားမပြုသည့် အုပ်ချုပ်ရေးမှူးများ အနေဖြင့် နုတ်ထွက်ရန် အ ချိန်တန်ပြီဖြစ်ကြောင်း WTRF က သတိပေး ထား သည်။", "ဓာတ်ပုံ- ပစ်ခတ်ခံရပြီး သေဆုံးသွားသည့် အုပ်ချုပ်ရေးမှူး သားအဖ။"]
https://yktnews.com/2024/07/172836/	ဝမ်းတွင်းတွင် စစ်တပ်က လူငယ်များကို ပေါ်တာဆွဲ ဖမ်းဆီးပြီး တပ်သားသစ်များအဖြစ် မိတ္တီလာ တပ်မ ၉၉ သို့ ပို့ဆောင် ၊ ထွက်ပြေးသော လူငယ်များ၏မိသားစုများထံမှ စစ်တပ်က ဒဏ်ကြေး တစ်ဦးလျှင် ၃ သိန်းတောင်း	["ဝမ်းတွင်းတွင် စစ်တပ်က လူငယ်များကို ပေါ်တာဆွဲ ဖမ်းဆီးပြီး တပ်သားသစ်များအဖြစ် မိတ္တီလာ တပ်မ ၉၉ သို့ ပို့ဆောင် ၊ ထွက်ပြေးသော လူငယ်များ၏မိသားစုများထံမှ စစ်တပ်က ဒဏ်ကြေး တစ်ဦးလျှင် ၃ သိန်းတောင်း", "ရန်ကုန်၊ ဇူလိုင် ၁၃", "မန္တလေးတိုင်း၊ ဝမ်းတွင်းမြို့နယ်တွင် စစ်တပ်က ပေါ်တာဆွဲ ဖမ်းဆီးပြီး လူငယ်များကို တပ်သားသစ်များအဖြစ် မိတ္တီလာ တပ် ၉၉ ထံသို့ ပို့ဆောင်နေကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ဇူလိုင်လ ၉ ရက်နေ့ ညနေ ၅ နာရီအချိန်မှစတင်၍ မန္တလေးတိုင်း၊ ဝမ်းတွင်းမြို့နယ်၊ ရွာတန်းအုပ်စု လျော်ပင်၊ဇောင်ဂျန်းကုန်းတောင်၊ ရွာသစ်၊ ရွာတန်း၊ ဂုံကွေ့ ၊ စိန်ပန်းပင် ကျေးရွာများသို့ စစ်တပ်က အရပ်ဝတ်များဖြင့် ဝင်ရောက်လာပြီး လူငယ် ၃ ဦးကို နေအိမ်အပေါ်ထိ တက်ဖမ်း ပေါ်တာဆွဲကာ မိတ္ထီလာ တပ်မ ၉၉ စစ်သားစုဆောင်းရေးသို့ ဖမ်းဆီးခေါ်ဆောင်သွားခဲ့ကြောင်း သိရှိရသည်။", "အလားတူ ဇူလိုင်လ ၁၀ ရက်နေ့ နံနက် ၁၀နာရီအချိန် ဝမ်းတွင်းမြို့နယ်၊ ရွာသစ်ရွာအတွင်းသို့ အိမ်စီးကား ၃စီးဖြင့် စစ်တပ်က ဝင်ရောက်လာပြီး လူငယ် ၄ ဦးကို နာမည်စာရင်းစာရွက်ဖြင့် ဝင်ရောက်ဖမ်းဆီးကြောင်း၊ လူငယ်များ ထွက်ပြေးသွားသဖြင့် လွတ်မြောက်သွားကြောင်း၊ ယင်းနောက် စစ်တပ်က ကျန်ရှိသော မိသားစုဝင်များကို ဖမ်းဆီးမည်ဟု ခြိမ်းခြောက်သဖြင့် လူငယ် ၁ ဦးလျှင် ငွေကျပ် ၃ သိန်း စစ်တပ်ထံသို့ ဒဏ်ကြေးပေးဆောင်၍ လူငယ် ၄ ဦးကို စစ်တပ်ထဲသို့ ပို့ဆောင်ပေးရကြောင်း သိရှိရသည်။", "ဇူလိုင်လ ၁၁ ရက်နေ့ ညနေ ၆နာရီအချိန်တွင်လည်း ဝမ်းတွင်းမြို့နယ်၊ ရွာသစ်ရွာသို့ စစ်တပ်က ထပ်မံ ဝင်ရောက်လာကာ လူငယ် ၁ ဦးကို ထပ်မံ၍ စစ်သားအဖြစ် စုဆောင်းဖမ်းဆီးခေါ်ဆောင်သွားကြောင်း သိရှိရသည်။", "ယခုအခါ ဝမ်းတွင်းမြို့နယ်အတွင်းရှိ ကျေးရွာများအားလုံးတွင် လူငယ်များထွက်ပြေးတိမ်းရှောင်နေကြကြောင်း၊ ကျေးရွာများတွင် အဓိကအားဖြင့် ညပိုင်း ချည်ထည်လုပ်ငန်းလုပ်ကိုင်ပြီး နေ့ပိုင်း အိပ်စက်ကြသော ကျေးရွာဖြစ်ကြောင်း၊ လူငယ်များမရှိတော့၍ လုပ်ငန်းများမှာလည်း ထိခိုက်မှုများစွာ ကြုံနေရကြောင်း သိရှိရသည်။", "ဓာတ်ပုံ- စစ်မှုထမ်းဥပဒေဖြင့် အတင်းအကျပ် တပ်သားသစ်အဖြစ် စုဆောင်းခံရသော လူငယ်များ။"]
https://yktnews.com/2024/12/196597/	ဝမ်းတွင်းတွင် တပ်သားသစ်စုဆောင်းပြီးစစ်မှုထမ်းကြေး အတင်းအဓမ္မ ကောက်ခံနေသည့် ရဲဗလ တံဆိပ်ရ ပျူစောထီး ခေါင်းဆောင် မောင်လွင်နှင့်မိသားစု ပစ်ခတ်ခံရပြီး သေဆုံး	["ဝမ်းတွင်းတွင် တပ်သားသစ်စုဆောင်းပြီးစစ်မှုထမ်းကြေး အတင်းအဓမ္မ ကောက်ခံနေသည့် ရဲဗလ တံဆိပ်ရ ပျူစောထီး ခေါင်းဆောင် မောင်လွင်နှင့်မိသားစု ပစ်ခတ်ခံရပြီး သေဆုံး", "ရန်ကုန်၊ ဒီဇင်ဘာ ၂၃", "မန္တလေးတိုင်း၊ ဝမ်းတွင်းမြို့နယ်တွင် စစ်မှုထမ်းကြေး အတင်းအဓမ္မ လိုက်လံကောက်ခံနေသည့် အကြမ်းဖက် စစ်တပ်က ပေးအပ်ထားသော ရဲဗလ တံဆိပ်ရရှိသူ ပျူစောထီး ခေါင်းဆောင် မောင်လွင်နှင့် မိသားစုဝင် ၂ ဦး ကို ပစ်ခတ်တိုက်ခိုက်ရာ ၃ ဦးလုံး သေဆုံးခဲ့ကြောင်း Wundwin Township Revolution Force (WTRF) အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဒီဇင်ဘာလ ၂၂ ရက်နေ့ ည ၉ နာရီခန့်တွင် ဝမ်းတွင်းမြို့နယ်၊ တမာကန်ကျေးရွာအုပ်စု အုပ်ချုပ်ရေးမှူး၊ ပျူစောထီး ခေါင်းဆောင်၊ ရဲဗလ တံဆိပ်ရရှိထားသူ မောင်လွင်နှင့် မိသားစုဝင် ၂ ဦးကို WTRF အဖွဲ့မှ တော်လှန်ရေး ရဲဘော်များက ပစ်ခတ် တိုက်ခိုက်ရာ ပွဲချင်းပြီး သေဆုံးခဲ့ကြောင်း သိရသည်။", "သေဆုံးသွားသော မောင်လွင်ကို ၂၀၂၁ ခုနှစ်က တော်လှန်ရေး ရဲဘော်များ ပထမ တစ်ကြိမ် ပစ်ခတ် တိုက်ခိုက်ခဲ့ရာ အသက်မသေဘဲ လမ်းမလျောက်နိုင်သည့် ဒုက္ခိတ ဖြစ်နေခဲ့သော်လည်း ၎င်း၏ သားဖြစ်သူနှင့် မိန်းမဖြစ်သူက ၎င်းအရှိန်ဖြင့် တမာကန်ရွာ ၊ကျောက်အိုးရွာ၊ မင်းကုန်ရွာနှင့် တောင်ဆည်ရွာမှ တစ်အိမ်လျှင် စစ်မှုထမ်းကြေး ငွေကျပ် ၁၀၀၀၀ ကောက်ခံခြင်း၊ လူငယ်များရှိသည့် နေအိမ်များကို တစ်အိမ်လျှင် ငွေကျပ် ၃ သိန်းမှ ၁၀ သိန်းထိ ကောက်ခံခြင်း၊ ပြည်သူများကိုလည်း ခြိမ်းခြောက် အကျပ်ကိုင်ခြင်းများ လုပ်ဆောင်နေသူဖြစ်ကြောင်း သိရှိရသည်။", "ထိုသို့ ပျူစောထီး မောင်လွင်၏ လမ်းစဉ် အတိုင်း ၎င်း၏ သားဖြစ်သူနှင့် မိန်းမဖြစ်သူက လိုက်ပါလုပ်ဆောင်နေခြင်းကြောင့် တော်လှန်ရေး တပ်ဖွဲ့များက ၎င်းတို့ ၂ ဦးပါ ပစ်ခတ် တိုက်ခိုက်ခဲ့ခြင်းဖြစ်ကြောင်း သိရသည်။", "“ပျူစောထီး ခေါင်းဆောင် မောင်လွင်နဲ့ သူ့မိသားစုက ကျေးရွာတွေအပေါ် အလွန်အကျူး ဖိနှိပ် အနိုင်ကျင့် နေလို့ တော်လှန်ရေးတပ်ဖွဲ့က ပထမ တစ်ကြိမ် ပစ်ခတ်ခဲ့သည့်တိုင် ပြုပြင် ပြောင်းလဲခြင်းမရှိဘဲ လက်အောက်ခံ ပျူစောထီးတွေကို ကိုယ်ရံတော် အစောင့် အဖြစ်မွေးပြီး တမာကန်အုပ်စုအတွင်"]
https://yktnews.com/2023/12/135986/	ဝမ်းတွင်းတွင် ပျူစောထီး ၁ ဦး ပစ်ခတ်ခံရပြီး သေဆုံးကာ အလောင်း လာကောက်သည့် စစ်သားများပါ မိုင်းဆွဲ တိုက်ခိုက်၊ မင်းလှမြို့နယ်တွင် အရက်မူးနေသည့် စစ်ဗိုလ် ၁ ဦး ဆိုင်ကယ် မှောက်၍ သေဆုံး	["ဝမ်းတွင်းတွင် ပျူစောထီး ၁ ဦး ပစ်ခတ်ခံရပြီး သေဆုံးကာ အလောင်း လာကောက်သည့် စစ်သားများပါ မိုင်းဆွဲ တိုက်ခိုက်၊ မင်းလှမြို့နယ်တွင် အရက်မူးနေသည့် စစ်ဗိုလ် ၁ ဦး ဆိုင်ကယ် မှောက်၍ သေဆုံး", "ရန်ကုန်၊ ဒီဇင်ဘာ ၁၅", "မန္တလေးတိုင်း၊ ဝမ်းတွင်းမြို့နယ်တွင် ပျူစောထီး ၁ ဦး ပစ်ခတ်ခံရပြီး သေဆုံးကာ အလောင်း လာကောက်သည့် စစ်သားများပါ မိုင်းဆွဲ တိုက်ခိုက်ခဲ့ကြောင်း Wundwin Township Revolution Force အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၁၅ ရက်နေ့ မွန်းလွဲပိုင်းတွင် ဝမ်းတွင်းမြို့နယ် ကမ်းပါးနီရွာသား ပျူစောထီးအဖွဲ့ဝင် တင်မင်းကို Wundwin Township Revolution Force (WTRF) အဖွဲ့က ပစ်ခတ် တိုက်ခိုက်ခဲ့ရာ ပွဲချင်းပြီးသေဆုံးခဲ့ကြောင်း သိရသည်။", "အဆိုပါ သေဆုံးသွားသော ပျူစောထီး အလောင်းကို လာကောက်သည့် စစ်သားများလိုက်ပါလာသော ယာဥ်တန်းကိုလည်း WTRF အဖွဲ့က မိုင်းဆွဲ တိုက်ခိုက်ခဲ့ရာ ကား ၁ စီး ထိမှန် ပျက်စီးခဲ့ပြီး စစ်သားများ ထိခိုက်သေဆုံးမှု ရှိမရှိကို အတည်မပြုနိုင်သေးကြောင်း သိရှိရသည်။", "ထို့ပြင် ပဲခူးတိုင်း၊ မင်းလှမြို့နယ်တွင် အရက်မူးနေသည့် စစ်ဗိုလ် ၁ ဦး ဆိုင်ကယ် မှောက်၍ သေဆုံးခဲ့ကြောင်း ဒေသပြည်သူများနှင့် တပ်တွင်း သတင်းရင်းမြစ်များက ရန်ကုန်ခေတ်သစ် မီဒီယာသို့ ပြောဆိုသည်။", "ဒီဇင်ဘာလ ၁၀ ရက်နေ့ ညနေ ၄ နာရီခန့်တွင် မင်းလှမြို့နယ်အပိုင် ပဲခူးရိုးမအတွင်းရှိ မြို့ချောင်း-စိန်ကန့်လန့် ရိုးမ ဖြတ်လမ်း၊ ဘန့်ဘွေးကုန်းကျေးရွာနှင့် အောင်ဆန်းမြိုင်(ဝံလူး)ကျေးရွာ အကြားရှိ သဲဖြူကွေ့ ကားလမ်းပိုင်းတွင် ကင်းပုန်းဝပ်ပြီး ပြန်လာသည့် အရက်မူးနေသော စစ်ဗိုလ် ၁ ဦး ဆိုင်ကယ်မှောက်၍ သေဆုံးသွားကြောင်း သိရသည်။", "” အဲ့စစ်ခွေးက ၃ ပွင့် ယူနီဖောင်းဝတ် အရက်က မူးနေတာ ဟိုင်းယုလမ်းဆုံကနေ ခလရ ၁ တပ်ကို ပြန်လာရင်း မှောက်တာ အဲ့နေ့ညနေကပဲ ပရဟိတ အသင်းကားနဲ့ လာသယ်သွားတယ်။ PDF တွေ လက်ချက်ကြောင့် သေတာဆိုပြီး သတင်းလွှင့်ထားတယ်။ အလောင်းလာသယ်တော့လည်း သေနတ် ၅ ချက် ဖောက်သွားတယ်” ဟု ဒေသပြည်သူများနှင့် တပ်ရင်း သတင်းရင်းမြစ်က ပြောဆိုသည်။"]
https://yktnews.com/2025/01/199151/	ဝမ်းတွင်းမြို့တွင် စစ်မှုထမ်းအပတ်စဉ် ၉ အတွက် လူငယ် ၅၀ ကျော် ဖမ်းဆီးခံရ၊ အုတ်ဖိုရှိ ကျေးရွာများတွင်လည်း စစ်တပ်က နေ့စဉ် ပေါ်တာဆွဲ ဖမ်းဆီးနေ၍ ရွာလုံးကျွတ် လူငယ်များ ထွက်ပြေး တိမ်းရှောင်နေရ	["ဝမ်းတွင်းမြို့တွင် စစ်မှုထမ်းအပတ်စဉ် ၉ အတွက် လူငယ် ၅၀ ကျော် ဖမ်းဆီးခံရ၊ အုတ်ဖိုရှိ ကျေးရွာများတွင်လည်း စစ်တပ်က နေ့စဉ် ပေါ်တာဆွဲ ဖမ်းဆီးနေ၍ ရွာလုံးကျွတ် လူငယ်များထွက်ပြေး တိမ်းရှောင်နေရ", "ရန်ကုန်၊ ဇန်နဝါရီ ၁၂", "မန္တလေးတိုင်း၊ ဝမ်းတွင်းမြို့နယ်တွင် စစ်မှုထမ်း အပတ်စဉ် ၉ အတွက် ကျေးရွာများမှ လူငယ်များကို အကြမ်းဖက် စစ်တပ်က ၂ ရက် ဆက်တိုက် ပေါ်တာဆွဲ ဖမ်းဆီးခြင်းကြောင့် လူငယ် ၅၀ ကျော် ဖမ်းဆီးခံရကြောင်း Voice of Wundwin မှ တာဝန်ရှိသူက ရန်ကုန်ခေတ်သစ်သတင်းဌာနသို့ ပြောဆိုသည်။", "ဇန်နဝါရီလ ၉ ရက် နှင့် ၁၀ ရက်နေ့တို့တွင် အကြမ်းဖက် စစ်တပ်က ဝမ်းတွင်းမြို့နယ်ရှိ ခင်ကြီးရွာမှ လူငယ် ၄ ဦး ၊ ရေဆုံးရွာမှ လူငယ် ၆ ဦး ၊ ကုက္ကိုခါးလရွာမှ လူငယ် ၂ ဦး၊ ညောင်ပင်ကုန်းရွာမှ လူငယ် ၁ ဦး၊ ဒိုင်ကောင်းကုန်းရွာမှ လူငယ် ၁ ဦး၊ ညောင်ပင်သာဆည်ရွာမှ လူငယ် ၄ ဦး ၊ လေးမျက်နှာရွာမှ လူငယ် ၁ ဦး၊ တဲစုရွာမှ လူငယ် ၁ ဦးနှင့် ရွှေတောင်ရွာဘေးရှိ စစ်တပ် စစ်ဆေးရေးဂိတ်မှ လူငယ် ၃၀ ဦး ကို ပေါ်တာဆွဲ ဖမ်းဆီးခဲ့ခြင်း ဖြစ်ကြောင်း သိရှိရသည်။", "” ၂ ရက်တည်းနဲ့ လူငယ် ၅၀ ကျော် ပေါ်တာဆွဲ ဖမ်းဆီးခံရတာ အဲဒီ အရေအတွက်ဆိုတာကလည်း ကျနော်တို့ဆီ ပေးပို့ရဲတဲ့ ပြည်သူတွေ ပို့တဲ့ စာရင်းပဲရှိသေးတယ်။ ကျန်တဲ့ နေရာတွေမှာလည်း လူငယ်တွေ ပေါ်တာဆွဲ ဖမ်းဆီးခံရတာရှိသေးတယ်။ အရေအတွက်က ပိုများဖို့ပဲရှိတယ်”ဟု Voice of Wundwin မှ တာဝန်ရှိသူက ပြောဆိုသည်။", "ဇန်နဝါရီ ၉ ရက်နေ့ ရှေ့ပိုင်းကလည်း အကြမ်းဖက် စစ်တပ်က လူငယ်များကို ပေါ်တာဆွဲ ဖမ်းဆီးမှုများ ရှိခဲ့ပြီး တစ်ဦးလျှင် ငွေကျပ် ၁၅ သိန်းဖြင့် ပြန်ရွေးခိုင်းကြောင်း၊ လက်ရှိ ဖမ်းဆီးခံထားရသည့် ပြည်သူများကို ပြန်ရွေးခိုင်းခြင်း မရှိဘဲ လေ့ကျင့်ရေး သင်တန်းကျောင်းများကို တိုက်ရိုက်ပို့ဆောင်ခြင်းဖြစ်ကြောင်း သိရသည်။", "အလားတူ အုတ်ဖိုမြို့နယ်ရှိ ကျေးရွာများမှ လူငယ်များကိုလည်း အကြမ်းဖက် စစ်တပ်က နေ့စဉ် ပေါ်တာဆွဲ ဖမ်းဆီးနေ၍ ရွာလုံးကျွတ် ထွက်ပြေး တိမ်းရှောင်နေရကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ဇန်နဝါရီလပိုင်းမှ စတင်၍ အုတ်ဖိုမြို့ အနောက်ဘက်ရှိ ငါးရှဉ့်ရိုးအုပ်စုမှ ကျေးရွာများ ၊ ဂုံညင်းတန်းကျေးရွာ၊ သရက်ကုန်းအုပ်စုမှ ကျေးရွာများနှင့် ကျက်ဆူတောကျေးရွာများကို အကြမ်းဖက် စစ်တပ်က ညစဉ် ဝင်ရောက်လာပြီး လူငယ်များကို ပေါ်တာဆွဲ ဖမ်းဆီးနေ၍ ရွာလုံးကျွတ် ထွက်ပြေး တိမ်းရှောင်နေရခြင်းဖြစ်ကြောင်း သိရသည်။", "အဆိုပါ ကျေးရွာများမှ လူငယ်များသည် နေအိမ်များကို မပြန်ရဲတော့ဘဲ လယ်ကွင်းများ၊ ချောင်း-မြောင်းများတွင် နေထိုင်နေရပြီး အလုပ်အကိုင်များ မရှိတော့သောကြောင့် စားဝတ်နေရေးများလည်း ခက်ခဲလာကြောင်း သိရှိရသည်။", "“လူငယ်တွေကတော့ ရွာလုံးကျွတ်ကို ထွက်ပြေးနေရတာ စစ်ခွေးတွေက ညတိုင်းကို ဝင်ဖမ်းနေတာ လူငယ်တွေ အိမ်လည်း မပြန်ရဲတော့ဘူး။ လယ်ကွင်းတွေ ချောင်းတွေ မြောင်းတွေထဲမှာပဲ ဆင်းဆင်းရဲရဲနေနေကြရတယ်။ အလုပ်အကိုင်တွေလည်း ဘာမှ လုပ်မရတော့ စားဝတ်နေရေး တော်တော်ခက်ခဲနေကြတယ်” ဟု ဒေသပြည်သူ တစ်ဦးက ပြောဆိုသည်။", "ထို့ပြင် အုတ်ဖိုမြို့နယ်၊ တောင်ကုန်းကျေးရွာအုပ်စု အုပ်ချုပ်ရေးမှူး ဝင်းအောင်၊ မယားဖြစ်သူ မြင့်မြင့်စမ်းနှင့် ထောက်ကြန့်ကွင်းရွာ ရာအိမ်မှူး ရွှေစင်တို့သည် ကျေးရွာအတွင်းရှိ စစ်မှုထမ်းကြေး မပေးနိုင်သည့် လူငယ်များ၏ နေအိမ်များကို စစ်တပ်ခေါ်၍ တစ်အိမ်ဆင်း တစ်အိမ်တက် လိုက်လံ ပေါ်တာဆွဲ ဖမ်းဆီးနေ၍ အဆိုပါကျေးရွာများမှ လူငယ်များလည်း ထွက်ပြေး တိမ်းရှောင်နေရကြောင်း သိရသည်။", "ဓာတ်ပုံ- စစ်တပ်က အတင်းအဓမ္မ ဖမ်းဆီးခေါ်ဆောင်ခံထားရသော စစ်မှုထမ်း လူငယ်များ။"]
https://yktnews.com/2024/01/139530/	ဝမ်းတွင်းမြို့တွင် ယက္ကန်းရုံပိုင်ရှင်နှင့် အမျိုးသမီး ၃ ဦး အပါအဝင် လေးလောင်း ပြိုင် လူသတ်မှု ယနေ့ သဂြိုလ်မည်	["ဝမ်းတွင်းမြို့တွင် ယက္ကန်းရုံပိုင်ရှင်နှင့် အမျိုးသမီး ၃ ဦး အပါအဝင် လေးလောင်း ပြိုင် လူသတ်မှု ယနေ့ သဂြိုလ်မည်", "ရန်ကုန်၊ ဇန်နဝါရီ ၁၂", "မန္တလေးတိုင်း၊ ဝမ်းတွင်းမြို့တွင် ယက္ကန်းရုံပိုင်ရှင်နှင့် အမျိုးသမီး ၃ ဦးကို အလုပ် သမားတစ်ဦးက သတ်ဖြတ်ခဲ့ရာမှ လေးလောင်းပြိုင် လူသတ်မှုဖြစ်ပွားမှု ဖြစ်ပွားခဲ့ပြီး ယနေ့တွင် သဂြိုလ်မည်ဖြစ်ကြောင်း Voice Of Wundwin အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဇန်နဝါရီလ ၁၁ ရက်နေ့ နံနက်အစောပိုင်းတွင် ဝမ်းတွင်းမြို့၊ အမှတ် ၃ ဗဟိုရပ်ကွက်၌ ယက္ကန်းရုံပိုင်ရှင်နှင့် အလုပ်သမား ဖြစ်သူတို့ စကားများ ရန်ဖြစ်ပြီး ယက္ကန်းရုံပိုင်ရှင် အပါအဝင် အမျိုးသမီး ၄ ဦးကို အလုပ်သမား ဖြစ်သူက တူနဲ့ထုသတ်ခဲ့ကြောင်း၊ ယင်းနောက် သတ်ဖြတ်ခဲ့သူ အလုပ်သမားက ရဲစခန်းတွင် သွားရောက် အဖမ်းခံခဲ့ကြောင်း သိရသည်။", "သတ်ဖြတ်ခံရသူ ၄ ဦးမှာ အသက် ၇၈ နှစ်အရွယ် ဒေါ်ကြည်၊ အသက် ၆၈ နှစ်အရွယ် ဒေါ်မြသွေး၊ အသက် ၅၃ နှစ်အရွယ် ဒေါ်စန္ဒာနှင့် အသက် ၃၈ နှစ်အရွယ် မဇင်ဇင်အေးတို့ ဖြစ်ကြောင်း သိရှိရသည်။", "” ရဲကဖမ်းတာမဟုတ်ဘူး။ သူကရဲစခန်းကို ဖုန်းဆက်ပြီး အဖမ်းခံတာ သေသွားတဲ့ ဒေါ်မြသွေးနဲ့ဒေါ်ဇင်ဇင်အေးကသားအမိ ဒေါ်ကြည်က လေဖြတ်နေတာ သူတို့အဒေါ် ဒေါ်စန္ဒာက အဲ့အိမ်ကို အကူအလုပ်ပေးဖို့ ရောက်နေတာ ဒေါ်မြသွေးနဲ့ဒေါ်ဇင်ဇင်အေး တို့သားအမိက စက်ယက္ကန်းပိုင်ရှင် ငွေတိုးလည်း ချေးစားတယ်။ အခုဖြစ်တာက အဲ့သတ်တဲ့လူက ငွေယူသုံးထားတာ ကျွန်တော်တို့ဘက်က ယက္ကန်းသမားတိုင်း ခေတ်မကောင်းတော့ အလုပ်ရှင်ဆီက ငွေကြိုထုတ်သုံးကြတယ်။ အဲ့တာကိုမှ အလုပ်ရှိတဲ့အခါ အလုပ်ရှင်က လုပ်အားခကနေ ဖြတ်ယူထားပေါ့။ အခုဖြစ်တာက အဲ့လူက သူ့ကြိုထုတ်ငွေအတွက် အခုရတဲ့ လုပ်အားခထဲက မဖြတ်သေးနဲ့အုန်းပြောတယ် နောက်မှဖြတ်ပေါ့။ ဒါပေမယ် ဟိုကမရဘူး ဖြတ်လို့ သတ်တာတဲ့” ဟု Voice Of Wundwin အဖွဲ့မှ တာဝန်ရှိသူ တစ်ဦးက ပြောဆိုသည်။", "ယနေ့ မွန်းလွဲ ၂ နာရီတွင် အသတ်ခံရသူ ၄ ဦး၏ နာရေးကို သဂြိုလ်မည်ဖြစ်ပြီး ဝမ်းတွင်းမှ ပြည်သူတချို့ လိုက်ပါ ပို့ဆောင်ကြမည်ဖြစ်ကြောင်း သိရှိရသည်။", "#နွေဦးတော်လှန်ရေး #khitthitmedia #myanmarmedia #burmesemedia #foryou #foryoupage #NUG #springrevolution #VoiceOfWundwin #ဝမ်းတွင်းမြို့ #လေးလောင်းပြိုင်လူသတ်မှု"]
https://yktnews.com/2024/10/187777/	ဝမ်းတွင်းမြို့နယ် ရဲစခန်းနှင့် ထွေအုပ်ရုံးကို ၄၀ မမ ဗုံးသီးများဖြင့် ပစ်ခတ် တိုက်ခိုက်မှု စစ်ကောင်စီ တပ်သားများ ထိခိုက် သေဆုံးမှုရှိ	["ဝမ်းတွင်းမြို့နယ် ရဲစခန်းနှင့် ထွေအုပ်ရုံးကို ၄၀ မမ ဗုံးသီးများဖြင့် ပစ်ခတ် တိုက်ခိုက်မှု စစ်ကောင်စီ တပ်သားများ ထိခိုက် သေဆုံးမှုရှိ", "ရန်ကုန်၊ အောက်တိုဘာ ၁၃", "မန္တလေးတိုင်း၊ ဝမ်းတွင်းမြို့နယ် ရဲစခန်းနှင့် ထွေအုပ်ရုံးကို ၄၀ မမ ဗုံးသီးများဖြင့် ပစ်ခတ် တိုက်ခိုက်ရာ အကြမ်းဖက် စစ်ကောင်စီ တပ်သားများ ထိခိုက် သေဆုံးမှုရှိကြောင်း Wundwin Township Revolution Force – WTRF မှ တာဝန်ရှိသူတစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "အောက်တိုဘာလ ၁၃ ရက်နေ့ ညနေ ၄ နာရီခန့်တွင် ဝမ်းတွင်းမြို့နယ်၊ ဝမ်းတွင်း ရဲခွေးစခန်းနှင့် ထွေအုပ်ရုံးကို Wundwin Township Revolution Force – WTRF တပ်ဖွဲ့က ၄၀ မမ ဗုံးသီး ၄ လုံးဖြင့် ပစ်ခတ် တိုက်ခိုက်ခဲ့ကြောင်း၊ ယင်း တိုက်ခိုက်မှု အတွင်း ထွေအုပ်ရုံး အတွင်းကို ၄၀ မမ ဗုံးသီး ၁ လုံး နှင့် ရဲခွေး စခန်းအတွင်း ၄၀ မမ ဗုံးသီး ၃ လုံး ကျရောက် ပေါက်ကွဲခဲ့ကြောင်း သိရသည်။", "ယင်း တိုက်ခိုက်မှု အတွင်း အကြမ်းဖက် စစ်ကောင်စီ တပ်သားများ ထိခိုက်သေဆုံးမှုရှိသော်လည်း အရေအတွက်ကို အတည်မပြုနိုင်သေးကြောင်း သိရှိရသည်။", "“WTRF အဖွဲ့က ပစ်ခတ်ပြီး ပြန်လည် ဆုတ်ခွာစဉ် ရဲခွေးနဲ့ စစ်ခွေးတွေက လက်နက်ကြီး၊ လက်နက်ငယ်တွေနဲ့ အများပြည်သူ နေထိုင်ရာ ရပ်ကွပ်တွေကို ရမ်းသမ်းပြီး ပြန်လည်ပစ်ခတ်ခဲ့ပါတယ်။ တိုက်စစ် အရှိန်မြှင့်တင်ချိန် ဖြစ်တဲ့ အတွက်ကြောင့် အများ ပြည်သူများ အသွားအလာ ဂရုစိုက်ကြဖို့နဲ့ အကြမ်းဖက် စစ်ခွေးနဲ့ ရဲခွေးတွေ ထိခိုက် သေဆုံးမှု အခြေအနေကို ပြည်သူတွေ အနေနဲ့ VOW ကို သတင်းပေးပို့ဖို့ ပြောချင်ပါတယ်” ဟု Wundwin Township Revolution Force – WTRF မှ တာဝန်ရှိသူတစ်ဦးက ပြောဆိုသည်။", "အဆိုပါ တိုက်ခိုက်မှု ဖြစ်ပွားပြီးနောက် ဝမ်းတွင်းမြို့မှ လူနာတင်ကားတချို့ မိတ္ထီလာ ဆေးရုံဘက်ရောက်ကို ရောက်ရှိလာကြောင်း Wundwin Township Revolution Force – WTRF မှ တာဝန်ရှိသူတစ်ဦးက ဆက်လက် ပြောဆိုသည်။"]
https://yktnews.com/2025/05/213458/	ဝမ်းတွင်းမြို့နယ်တွင် စစ်တပ်က တစ်ရက်တည်း လူငယ်ရာချီကို ပေါ်တာဆွဲဖမ်းဆီးကာ ငွေဖြင့် ရွေးနိုင်သူများ ပြန်လွှတ်ပြီး မရွေးနိုင်သူများကို စစ်သားစုဆောင်းရေးတပ်သို့ပို့ဆောင်	["ဝမ်းတွင်းမြို့နယ်တွင် စစ်တပ်က တစ်ရက်တည်း လူငယ်ရာချီကို ပေါ်တာဆွဲဖမ်းဆီးကာ ငွေဖြင့် ရွေးနိုင်သူများ ပြန်လွှတ်ပြီး မရွေးနိုင်သူများကို စစ်သားစုဆောင်းရေးတပ်သို့ပို့ဆောင်", "ရန်ကုန်၊ မေ ၄", "မန္တလေးတိုင်း၊ ဝမ်းတွင်းမြို့နယ်တွင် အကြမ်းဖက်စစ်တပ်က တစ်ရက်ထဲတွင် လူငယ် ၂၀၀ နီးပါးကို ပေါ်တာဆွဲဖမ်းဆီးသွားကြောင်း ဒေသပြည်သူများက ရန်ကုန်ခေတ်သစ်သတင်းဌာနသို့ ပြောကြားသည်။", "ယမန်နေ့ မေလ ၂ ရက်နေ့တွင် မြို့ပေါ်ဈေးလာသည့် လူငယ်များ အပါအဝင် အနီးပတ်ဝန်းကျင်ရှိ ကျေးရွာများမှ လူငယ်များကို ပေါ်တာဆွဲဖမ်းဆီးသွားခြင်း ဖြစ်ပြီး ဖမ်းဆီးခံရသူများကို ထွေအုပ်ရုံးသို့ ခေါ်ဆောင်သွားကြောင်း၊ ဝမ်းတွင်းမြို့တွင် ဖမ်းဆီးခံရသူများကို ငွေကျပ် သိန်း ၅၀ မှ သိန်း ၁၀၀ အထိ တောင်းကာ ပြန်ရွေးခိုင်းနေပြီး မရွေးနိုင်သူများကို တပ်ထဲ ပို့နေကြောင်း ဒေသပြည်သူများထံမှ သိရှိရသည်။", "“ဝမ်းတွင်းမြို့နယ်တွေမှာ စစ်ကောင်စီတပ်ဖွဲ့ဝင်တွေက ကျေးရွာတွေ၊ အိမ်တွေထဲအထိ ပေါ်တာဆွဲတာတွေ ပိုမိုလုပ်ဆောင်လာသလို ဆိုင်ကယ် ၂ ယောက်စီးသူမှန်သမျှ ဖမ်းဆီးသွားတယ်။ စျေးနေ့ တစ်ရက်တည်းမှာတင် လူ ၂၀၀ နီးပါး ပေါ်တာဆွဲခံရတယ်”ဟု ဒေသပြည်သူတစ်ဦးက ရန်ကုန်‌ခေတ်သစ်သတင်းဌာနသို့ ပြောဆိုသည်။", "ထို့ပြင် ပေါ်တာဆွဲခံရသူများကို မိသားစုဝင်များက ကျပ်သိန်း ၅၀ မှ ကျပ်သိန်း ၁၀၀ အထိ ပေးကာ ပြန်ရွေးနေရကြောင်း ဒေသပြည်သူများထံမှ သိရှိရသည်။", "“ပြန်မရွေးနိုင်တဲ့ လူငယ်တွေကို စစ်မှုထမ်းဖို့ မိတ္ထီလာ အမှတ် ၁၁၃ အမြောက်တပ်သို့ ပို့ဆောင်လိုက်တာ”ဟု ဒေသပြည်သူတစ်ဦးက ရန်ကုန်ခေတ်သစ်သတင်းဌာနသို့ ပြောဆိုသည်။", "အကြမ်းဖက်စစ်ကောင်စီက ယခု မေလအတွင်း စစ်မှုထမ်း အပတ်စဉ် ၁၃ ကို ဖွင့်လှစ်မည်ဖြစ်ပြီး ယခင်နှစ် မေ လကတည်းက စစ်မှုထမ်းအပတ်စဉ်များကို ဖွင့်လှစ်ခဲ့ခြင်းဖြစ်သည်။", "ဓာတ်ပုံ- စစ်အာဏာသိမ်းကာလ ၂၀၂၁ ခုနှစ် မတ်လအတွင်း လူငယ်များကို စစ်တပ်က ဖမ်းဆီးခဲ့စဉ်။ (ပုံအဟောင်းဖြစ်ပါသည်။)"]
https://yktnews.com/2023/07/112878/	ဝမ်းတွင်းမြို့နယ်တွင် ရဲသတင်းတပ်ဖွဲ့မှ ရဲအုပ် သိန်းဇော်မိုး ပစ်ခတ်ခံရပြီး သေဆုံး	["ဝမ်းတွင်းမြို့နယ်တွင် ရဲသတင်းတပ်ဖွဲ့မှ ရဲအုပ် သိန်းဇော်မိုး ပစ်ခတ်ခံရပြီး သေဆုံး", "ရန်ကုန်၊ ဇူလိုင် ၁၄", "မန္တလေးတိုင်း၊ ဝမ်းတွင်းမြို့နယ်တွင် ရဲသတင်းတပ်ဖွဲ့မှ ရဲအုပ်သိန်းဇော်မိုး ပစ်ခတ်ခံရပြီး သေဆုံးသွားကြောင်း ရဲသတင်းရင်းမြစ်နှင့် WTRF (Wundwin Township Revolution Force)အဖွဲ့ထံမှ သိရှိရသည်။", "ဇူလိုင်လ ၁၃ ရက်နေ့ ညနေ ၆ နာရီအချိန် ဝမ်းတွင်းမြို့နယ်၊ ၁ ရပ်ကွက် ၊အောင်မင်္ဂလာရပ်၊ အောင်မင်္ဂလာလမ်းရှိရဲသတင်းတပ်ဖွဲ့ ယာယီရုံးရှေ့တွင် ရဲအုပ် သိန်းဇော်မိုးသည် ရုံးရှေ့ထွက်နေစဉ် လူငယ် ၂ ဦးက သေနတ်ဖြင့် ပစ်ခတ်ခဲ့ကြောင်း၊ သေနတ်ဖြင့် ပစ်ခတ်ခဲ့သဖြင့် ပါးစပ်မှ နောက်စေ့ ဖောက်ဝင်ဒဏ်ရာတစ်ချက်ရရှိပြီး သေဆုံးသွားခဲ့ကြောင်း၊ အခင်းဖြစ်သည့်နေရာသို့ စစ်ကောင်စီ တပ်မှ ဗိုလ်ကြီးဝေယံကျော် ဦးစီးသော စစ်ကြောင်းက လာရောက်ပြီး ပိတ်ဆို့ စစ်ဆေးမှုများ လုပ်ဆောင်ခဲ့ကြောင်း သိရှိရသည်။", "“ပစ်ခတ်ခံတဲ့နေရမှာပဲ ရဲအုပ်သိန်းဇော်မိုး ပွဲချင်းပြီး သေဆုံးပါတယ်။ ဝမ်းတွင်းမြို့ကို စစ်တပ်က ပိတ်ဆို့ပြီး စစ်ဆေးတာတွေ လုပ်ခဲ့တယ်” ဟု ဝမ်းတွင်းဒေသပြည်သူတစ်ဦးက ပြောသည်။", "Wundwin Township Revolution Force၏ ထုတ်ပြန်ချက်တွင်မူ ရဲအုပ် သိန်းဇော်မိုး ကို ပစ်ခတ်မှုသည် ၎င်းတို့၏ လက်ချက် ဖြစ်ပြီး ရဲအုပ် သိန်းဇော်မိုး၏ ဦးခေါင်းကို ကျည်၂ ချက် ပစ်ခတ်ခဲ့ကြောင်း၊ ပစ်ခတ်မှုကြောင့် ရဲအုပ်သိန်းဇော်မိုး သေဆုံးသွားခဲ့ကြောင်း သိရှိရသည်။", "ဓာတ်ပုံ- ဝမ်းတွင်းမြို့နယ်တွင် ရဲသတင်းတပ်ဖွဲ့မှ ရဲအုပ် သိန်းဇော်မိုး ပစ်ခတ်ခံရပြီး သေဆုံးနေစဉ်။"]
https://yktnews.com/2024/04/155300/	ဝမ်းတွင်းမြို့နယ်မှ ရဲမှူး ဝင်းကျော်သူ အပါအဝင် ရဲ ၄ ဦးလိုက်ပါလာသော ကား ၁ စီးကို မိုင်းဆွဲ တိုက်ခိုက်မှု မြို့နယ်မှူးအပါအဝင် ၄ ဦးလုံး သေဆုံး	["ဝမ်းတွင်းမြို့နယ်မှ ရဲမှူး ဝင်းကျော်သူ အပါအဝင် ရဲ ၄ ဦးလိုက်ပါလာသော ကား ၁ စီးကို မိုင်းဆွဲ တိုက်ခိုက်မှု မြို့နယ်မှူးအပါအဝင် ၄ ဦးလုံး သေဆုံး", "ရန်ကုန်၊ ဧပြီ ၆", "မန္တလေးတိုင်း၊ ဝမ်းတွင်းမြို့နယ်တွင် မြို့နယ်ရဲတပ်ဖွဲ့မှူး ရဲမှူး ဝင်းကျော်သူ အပါအဝင် ရဲ ၄ ဦး လိုက်ပါလာသော ကား ၁ စီးကို မိုင်းဆွဲ တိုက်ခိုက်ခဲ့ရာ မြို့နယ်မှူး အပါအဝင် ၄ ဦးစလုံးသေဆုံးသွားကြောင်း Wundwin Township Revolution Force – WTRF မှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံ သို့ပြောကြားသည်။", "ယမန်နေ့ ဧပြီလ ၅ ရက် ည ၇ နာရီခန့်က ဝမ်းတွင်းမြို့နယ် နတ်နန်းကျေးရွာနှင့် ထနောင်ကုန်း ကျေးရွာ ကြား၌ အကြမ်းဖက် စစ်သားနှင့် ရဲများ လိုက်ပါလာသည့် ကားကို WTRF အဖွဲ့က မိုင်းဆွဲတိုက်ခိုက်ခဲ့ရာ ကားပေါ်လိုက်ပါလာသည့် စခန်းမှူးအပါအဝင် ၄ ဦးစလုံးသေဆုံးပြီး ကားမှာ လုံး၀ပျက်စီးသွားကြောင်းသိရသည်။", "“ကားပေါ်မှာက ရဲစခန်းက မြို့နယ်မှူးနဲ့ တခြား ၃ ဦးပါလာတာ၊ ကားပေါ်တဲ့ ၄ ဦးလုံးသေတယ်၊ ကားက ပင်းတလဲ -ဝမ်းတွင်းလမ်းပေါ် ပင်းတလဲဘက်ကနေ ဝမ်းတွင်းဘက်ကို ပြန်မောင်းလာတာ နတ်နန်းရွာအကျော် ထနောင်းကုန်းရွာ မရောက်ခင် ကိုင်လိုက်တာ၊ ကားကော၊ လူကော တစ်စစီပဲ၊ အခင်းဖြစ်တဲ့ဘက်ကို ဒရုန်းတွေဝဲနေတယ်၊ ဝမ်းတွင်းမြို့ပေါ်မှာလည်း အရေးပေါ်ကားတွေ ဆူညံ နေတယ်” ဟု Wundwin Township Revolution Force – WTRF မှတာဝန်ရှိသူတစ်ဦးက ရန်ကုန်ခေတ်သစ်သတင်းဌာနထံ သို့ပြောကြားသည်။", "ဓာတ်ပုံ- သေဆုံးသွားသော ဝမ်းတွင်းမြို့နယ်မှ မြို့နယ်ရဲတပ်ဖွဲ့မှူး ရဲမှူး ဝင်းကျော်သူ။"]
https://yktnews.com/2025/03/209376/	ဝမ်းတွင်းမြို့နယ်အတွင်း ငလျင်ကြောင့် သေဆုံး ၃၆ ဦး စာရင်းရရှိထားပြီး ဘုရားစေတီ၊ လမ်း၊ တံတား အပါအဝင် ထိခိုက်ပျက်စီးမှု များပြား	["ဝမ်းတွင်းမြို့နယ်အတွင်း ငလျင်ကြောင့် သေဆုံး ၃၆ ဦး စာရင်းရရှိထားပြီး ဘုရားစေတီ၊ လမ်း၊ တံတား အပါအဝင် ထိခိုက်ပျက်စီးမှု များပြား", "ရန်ကုန် ၊ မတ် ၂၉", "မန္တလေးတိုင်း၊ ဝမ်းတွင်းမြို့နယ်တွင် ငလျင်ကြောင့် သေဆုံးသူ ၃၆ ဦးစာရင်းရရှိထားပြီး ဘုရားစေတီ၊ လမ်း၊ တံတားအပါအဝင် ထိခိုက်ပျက်စီးမှုများပြားခဲ့ကြောင်း Voice Of Wundwin မှတာဝန်ရှိသူတစ် ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ယမန်နေ့ မတ်လ ၂၈ ရက် မွန်းတည့် ၁၂ နာရီ ၅၂ မိနစ်က စစ်ကိုင်းမြို့၏ အနောက်မြောက်ဘက် ၁၆ ကီလိုမီတာအကွာတွင် ဗဟိုပြု၍ အင်အားပြင်းထန်သော မြေငလျင်လှုပ်ခတ်မှုကြောင့် ဝမ်းတွင်းမြို့ တွင် ပြည်သူ ၁၇ ဦး၊ သဲတောမြို့တွင် ၁၀ ဦး ၊ ကျွဲသားရွာတွင် ၄ ဦး ၊ ခင်ကြီးရွာတွင် ၁ ဦး ၊ တဲစုရွာ တွင် ၁ ဦး ၊ ထီးလှိုင်ရွာတွင် ၁ ဦး၊ မြောက်ဇဂျမ်းကုန်းရွာတွင် ၂ ဦး စုစုပေါင်း သေဆုံးသူ ၃၆ ဦး စာ ရင်း ရရှိထားကြောင်း၊ ယခုရရှိထားသောစာရင်းသည် လက်ရှိကောက်ခံရရှိထားသောစာရင်သာဖြစ် ပြီး ထပ်မံတိုးလာရန်ရှိကြောင်း သိရသည်။", "“သဲတော-ဝမ်းတွင်းဆိုတာက တဆက်တည်းပဲ၊ သဲတောမြို့ပေါ်မှာကတော့ ဦးသန့်ဇင်(ခ) တီးတီး၊ ဒေါ်ညိုညို ၊ ဦးညီညီ ၊ ဆရာမဒေါ်ကြည်အေးနဲ့ သူ့ယောင်းမ ၊ သစ္စာပန်းက ရွှေလုံးနဲ့အသိန်း ဒါတွေ က နာမည်နဲ့ရထားတဲ့စာရင်းပါ။ သေတာက ၁၀ ဦးလောက်ရှိတယ်။ ထပ်တိုးလာဖို့ပဲရှိတယ်၊ ဒဏ်ရာ ရတာနဲ့ အဆောက်အအုံ ပြိုကျပျက်စီးမှုက မရေတွက်နိုင်ဘူး။ မပျက်စီးတဲ့အိမ် မရှိသလောက်ပဲ၊” ဟု Voice Of Wundwin မှတာဝန်ရှိသူတစ် ဦးက ရန်ကုန်ခေတ်သစ်သတင်းဌာနထံသို့ ပြောကြားသည်။", "ဝမ်းတွင်းမြို့နယ်အတွင်းရှိ ချည်မျှင်နှင့်အထည်စက်ရုံ၊ လေးမျက်နှာရွာရှိ ဘုရားစေတီ ၊ ခင်ကြီးကျေး ရွာရှိ ရှေးဟောင်း ဘုရားစေတီအပါအဝင် လမ်းတံတားများလည်း ပြိုကျပျက်စီးသွားကြောင်း သိရ သည်။", "“ချည်စက်က အကုန်ပြိုကျတာ၊ ဝမ်းတွင်းလေးမျက်နှာရွာက ဘုရားလည်းပြိုကျတယ်၊ ခင်ကြီးရှေး ဟောင်းဘုရား ၊ သဘွတ်ကုန်းဘုရား၊ ဝမ်းတွင်းအမှတ် ၃ သိတာလေးတွေပါ၊ ပျက်တာကတော့ အကုန်နီးပါးပါပဲ၊ နေရာတိုင်းမှာ ပျက်စီးတာ၊ ဖုန်းလိုင်းတွေမရသေးလို့ ၊ လမ်းတွေလည်းပျက်တယ်၊ ရန်ကုန် -မန္တလေး လမ်းဟောင်း ၊ ဝမ်းတွင်းမြို့နယ်ကို ဖြတ်တဲ့လမ်း၊ ရွှေတောင်နားမှာလည်း ပျက် တယ်၊ မြစ်သား -ပြင်စည်လမ်းပိုင်းနဲ့နီးတဲ့ ရန်ကုန် -မန္တလေးလမ်းဟောင်းဘက်လည်း ထိတယ်” ဟု Voice Of Wundwin မှတာဝန်ရှိသူတစ်ဦးက ရှင်းပြသည်။"]
https://yktnews.com/2024/03/150709/	ဝမ်းတွင်းမြို့နယ်၊ ညောင်အုပ်ဖီးကျေးရွာ အုပ်စု အုပ်ချုပ်ရေးမှူး ၁ ဦး ပစ်ခတ်ခံရပြီး သေဆုံး	["ဝမ်းတွင်းမြို့နယ်၊ ညောင်အုပ်ဖီးကျေးရွာ အုပ်စု အုပ်ချုပ်ရေးမှူး ၁ ဦး ပစ်ခတ်ခံရပြီး သေဆုံး", "ရန်ကုန်၊ မတ် ၁၄", "မန္တလေးတိုင်း၊ ဝမ်းတွင်းမြို့နယ်၊ ညောင်အုပ်ဖီးကျေးရွာ အုပ်စု အုပ်ချုပ်ရေးမှူး ၁ ဦး ပစ်ခတ်ခံရပြီး သေဆုံးခဲ့ကြောင်း Wundwin Township Revolution Force မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ၁၄ ရက်နေ့ ညနေ ၆ နာရီ ၃၀ မိနစ်ခန့်တွင် ဝမ်းတွင်းမြို့နယ်၊ ညောင်အုပ်ဖီးကျေးရွာအုပ်စု အုပ်ချုပ်ရေးမှူး တင်ဆင့် ကို Wundwin Township Revolution Force မှ ရဲဘော်များက ပစ်ခတ် တိုက်ခိုက်ရာ ဦးခေါင်းကို ကျည် ၂ ချက် ထိမှန်ပြီး ပွဲချင်းပြီး သေဆုံးခဲ့ကြောင်း သိရသည်။", "သေဆုံးသွားသော အုပ်ချုပ်ရေးမှူး တင်ဆင့် သည် အုပ်ချုပ်ရေးမှူး ရာထူးကို လုပ်ကိုင်လိုသူ မရှိသောကြောင့် ဆက်လက် လုပ်ဆောင်နေရကြောင်း အကြောင်းပြကာ နောက်ကွယ်မှ တော်လှန်ရေး ဘက်တော် သားများနှင့် မိသားစုဝင်များကို စုံစမ်းပြီး သတင်းပေးနေကြောင့် ပစ်ခတ် တိုက်ခိုက်ခဲ့ခြင်း ဖြစ်ကြောင်း သိရှိရသည်။", "“ဒီကောင်က အခု အလှူချိန်မှာ ဆောင်းဘောက်တို့ စက်တို့ရွာတွေဘက် အငှါးလိုက်စားရင် ခင်ကြီးရွာ အလှူတစ်ခုမှာ ရောက်နေတာ ခုညနေ အဲ့အလှူအလှည့်ချိန်မှာ လူရှင်းတဲ့နေရာမှာ ခေါင်းကို ၂ ချက်ပစ်ခဲ့တာ ချက်ချင်းသေပါတယ်” ဟု Wundwin Township Revolution Force မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2023/11/130501/	ဝါရှင်တန်တွင် ကချင်၊ကယားနှင့်ချင်းတိုင်းရင်းသားအဖွဲ့ ကိုယ်စားလှယ်များနှင့် အမေရိကန်နိုင်ငံခြားရေးဝန်ကြီးဌာန၊ USAID တို့ တွေ့ဆုံပြီး မြန်မာ့အရေး ဆွေးနွေး	["ဝါရှင်တန်တွင် ကချင်၊ကယားနှင့်ချင်းတိုင်းရင်းသားအဖွဲ့ ကိုယ်စားလှယ်များနှင့် အမေရိကန်နိုင်ငံခြားရေးဝန်ကြီးဌာန၊ USAID တို့ တွေ့ဆုံပြီး မြန်မာ့အရေး ဆွေးနွေး", "ရန်ကုန်၊ နိုဝင်ဘာ ၁၀", "အမေရိကန်ပြည်ထောင်စု၊ ဝါရှင်တန်ဒီစီတွင် ကချင်၊ကယားနှင့်ချင်းတိုင်းရင်းသားအဖွဲ့ ကိုယ်စားလှယ်များနှင့် အမေရိကန်နိုင်ငံခြားရေးဝန်ကြီးဌာန၊ USAID တို့ နိုဝင်ဘာလ ၁ ရက်နေ့တွင် တွေ့ဆုံပြီး မြန်မာ့အရေး ဆွေးနွေးကြကြောင်း သိရှိရသည်။", "ထိုတွေ့ဆုံပွဲသို့ တိုင်းရင်းသားခေါင်း‌ဆောင်များမှ ကချင် အဖွဲအစည်းကိုယ်စား M Tu Aung, Chin Community of USA, Inc. – D.C Area ၊ Zomi Federal Union/PDF-Zoland အဖွဲ့အစည်းများ ကိုယ်စား Pu Dong Khan Khup၊ ကယားအဖွဲ့အစည်းမှ ကိုယ်စားလှယ်များ တက်ရောက်ကြကြောင်း၊ ထိုအစည်းအဝေးတွင် ယခုလက်ရှိ ဖြစ်ပေါ်နေသော မြန်မာနိုင်ငံ၏အခြေအနေ အရပ်ရပ်နှင့် Humanitarian aid ပေးရန်ကိစ္စ၊ NDAA ကိစ္စများအား ဆွေးနွေးခဲ့ကြကြောင်း သိရှိရသည်။"]
https://yktnews.com/2024/03/151045/	ဝါးခယ်မမြို့နယ်၊ ထီးတန်ရွာမကျေးရွာအုပ်ချုပ်ရေးမှူးက စစ်မှုမထမ်းလိုပါက သိန်း ၆၀ ပေးရန် ရွာမှ တောင်းယူပြီးနောက် လူငယ် ၃ ဦးကို စစ်တပ်ထဲပို့	["ဝါးခယ်မမြို့နယ်၊ ထီးတန်ရွာမကျေးရွာအုပ်ချုပ်ရေးမှူးက စစ်မှုမထမ်းလိုပါက သိန်း ၆၀ ပေးရန် ရွာမှ တောင်းယူပြီးနောက် လူငယ် ၃ ဦးကို စစ်တပ်ထဲပို့", "ငွေကြေးမတတ်နိုင်သော ဆင်းရဲသည့် အခြေခံလူတန်းစား လူငယ်များမှာ စစ်ထဲအတင်းအကျပ် သွပ်သွင်းခံရသော ပစ်မှတ်များဖြစ်လာ", "ရန်ကုန်၊ မတ် ၁၇", "ဧရာ၀တီတိုင်း၊ ဝါးခယ်မမြို့နယ်၊ ထီးတန်ရွာမ ကျေးရွာအုပ်ချုပ်ရေးမှူး လှဝင်းက ကျေးရွာရှိ ပြည်သူများအနေ ဖြင့် စစ်မှုမထမ်းလိုပါက ရွာမှ ပြည်သူများ စုပေါင်း၍ သိန်း ၆၀ ပေးရန် တောင်းယူခဲ့ပြီးနောက် ကတိတည် ခြင်းမရှိဘဲ ကျေးရွာမှ လူငယ် ၃ ဦးကို အတင်းအကျပ် စစ်တပ်သို့ နာမည်စာရင်းပေးလိုက်ကြောင်း ဒေသပြည်သူများက ပြောဆိုသည်။", "မတ်လ ၁၃ ရက်နေ့မှစတင်ပြီး ဧရာ၀တီတိုင်း၊ ဝါးခယ်မမြို့နယ်၊ ထီးတန်ရွာမကျေးရွာတွင် စစ်တပ်က စစ်မှုထမ်းမည့် လူငယ်များစာရင်း တောင်းခံမှုများရှိလာကြောင်း၊ ထိုအချိန် ကျေးရွာအုပ်ချုပ်ရေးမှူး လှဝင်းက ရွာမှ ပြည်သူများအနေဖြင့် စစ်မှုမထမ်းလိုပါက စစ်တပ်ထံသို့ ငွေကျပ် သိန်း ၆၀ ပေးပြီးညှိနှိုင်းပေးမည်ဖြစ်ကြောင်း ပြောဆိုလာကြောင်း၊ ထို့ကြောင့် ကျေးရွာမှ ပြည်သူများစုပေါင်းကာ ငွေကျပ် သိန်း ၆၀ အလျှင်အမြန်ပေးလိုက် ကြကြောင်း၊ ထိုသို့ အုပ်ချုပ်ရေးမှူး လှဝင်း တောင်းဆိုသော ငွေကျပ် သိန်း ၆၀ ကို ပေးခဲ့သော်လည်း နောက်ဆုံးတွင် အုပ်ချုပ်ရေးမှူးက ရွာမှ လူငယ် ၃ ဦး၏ နာမည်စာရင်းကို စစ်ထပ်ထံသို့ ပေးပို့ပြီး စစ်တပ်က လူငယ် ၃ ဦးကိုသာ မဖြစ်မနေ ခေါ်ယူမည်ဖြစ်ပြီး ကျန်လူများ မပါဝင်တော့ဟု လှည့်ပတ် လိမ်လည်ပြောဆိုကြောင်း သိရှိရသည်။", "“စစ်မှုမထမ်းချင်လို့ တစ်ရွာလုံးက အုပ်ချုပ်ရေးမှူးနဲ့စစ်တပ်က တောင်းတဲ့ ပိုက်ဆံသိန်း‌ ၆၀ ပေးခဲ့ပါတယ်။ ပိုက်ဆံသိန်း ၆၀ ပေးခဲ့ပေမယ့်လည်း ရွာမှာရှိတဲ့ လူငယ် ၃ ဦးကို လိမ်ညာလှည့်ပတ်ခေါ်သွားတယ်။ မတ်လ ၁၅ ရက်နေ့မှာ ရွာကို အစည်းအဝေးခေါ်တယ်။ မတ်လ ၁၆ ရက်နေ့မှ မနက်မှာ ရွာက လူငယ် ၃ ဦးကို စစ်တပ်ဆီ ပို့တယ်။ အုပ်ချုပ်ရေးမှူးဟာ ငွေ သိန်း ၆၀ ယူပြီးတော့မှ ရွာသူရွာသားတွေကိုလိမ်ညာခဲ့ပါတယ်။ သိန်း ၆၀ တောင်းတုန်းက ရွာသူရွာသားတွေကို စစ်တပ်က တောင်းတဲ့ငွေကို ပေးရင်စစ်မှုမထမ်းရဘူးလို့ ပြောခဲ့တယ်။ အဲဒါကြောင့် ရွာသူရွာသားတွေ စုပေါင်းပြီး ငွေစုပေးခဲ့ကြတာ။ အဲ့ဒီအုပ်ချုပ်ရေးမှူး ပြောခဲ့တာက စစ်တပ် တောင်းတဲ့ပိုက်ဆံပေးရင် ငါတို့ရွာဟာစစ်မှူမထမ်းရဘူး ဆိုပြီး သူ့ပါးစပ်က ပြောခဲ့တာ။ ငွေပေးပြီးတော့ ရွာသူရွာသားတွေက စိတ်ချလက်ချနေတာပေါ့။ အခုတော့ အလိမ်ခံရတယ်ဆိုတော့ ရွာက မကျေနပ်ဘူး။ မကျေနပ်လဲ ဘာမှ လုပ်မရဘူး” ဟု ဒေသပြည်သူတစ်ဦးက ပြောဆိုသည်။", "အလားတူ ပဲခူးတိုင်း၊ ကျောက်တံခါးမြို့နယ်၊ ဆယ့်လေးရွာအုပ်စုတွင်လည်း အုပ်ချုပ်ရေးမှူး မြင့်စိုး (ခေါ်) ကိုပိန်က အိမ်ခြေ ၆၀၀ ကျော်ရှိသော ကျေးရွာမှ ပြည်သူများကို စစ်ထဲမလိုက်ရသော အိမ်ထောင်စုများထံမှ လစဉ် ကင်းကြေး ၈၀၀၀ ကျပ်နှင့် လစဉ်ကြေး ၂၀၀၀၀ ကျပ် စုစုပေါင်း ငွေကျပ် ၂၈၀၀၀ စတင်ကောက်ခံနေကြောင်း၊ အရေးပေါ် အစည်းအဝေးခေါ်၍ လစဉ် ငွေကြေးပေးရန် တောင်းခံခြင်းဖြစ်ကြောင်း သိရှိရသည်။", "“ဆယ့်လေးရွာ ကျေးရွာအုပ်စု အုပ်ချုပ်ရေးမှူး ကိုပိန်ကနေ ရွာကို အစည်းအဝေးခေါ်ပြီး စစ်ထဲမလိုက်ရတဲ့ အိမ်တွေက တစ်လကို ၂၈၀၀၀ ကျပ် မဖြစ်မနေပေးရမယ်။ မပေးဘဲ နေလို့မရဘူး။ ကွန်းပလိန်မတက်နဲ့။ ဒါ သူ့အမိန့်ပဲလို့ပြောတယ်။ အိမ်ခြေ ၆၀၀ ကျော်တယ်။ ရွာမှာက ပြည်သူတွေ မကျေနပ်ကြဘူး။ ဒါပေမယ့် ကြောက်လို့ မပြောရဲကြဘူး” ဟု ဆယ့်လေးရွာမှ ကျေးရွာသားတစ်ဦးက ပြောဆိုသည်။", "ထို့အတူ ပဲခူးတိုင်း တောင်ငူမြို့နယ်တွင်လည်း စစ်မှုထမ်းရန် လူငယ်များကို မဲနှိုက်ခိုင်းပြီး ငွေကြေးပေးနိုင်သော လူငယ်များမှာ နာမည်စာရင်းသာရှိပြီး မဲနှိုက်ရသည့်သူများတွင် မပါဝင်ကြောင်း၊ ငွေကြေးမတတ်နိုင်သော ဆင်းရဲသားဝင်ငွေနည်းမိသားစုများမှ လူငယ်များသာ မဲနှိုက်ရပြီး စစ်ထဲဝင်မည့် စာရင်းတွင် ပါဝင်နေကြောင်း သိရှိရသည်။", "“တောင်ငူမြို့ မဲနှိုက်ရတဲ့ စာရင်းမှာ ငွေမပေးနိုင်တဲ့ ဆင်းရဲတဲ့ သူတွေပဲ ထိပ် ဆုံး က။ ကျန်တဲ့သူဌေး သားသမီး၊ အုပ်ကြီး အမျိုးမှန်သမျှ မပါဘူး။ ဆင်းရဲတဲ့ လူငယ်တွေကိုချည်း ပစ်မှတ်ထားနေတာ။ ချမ်းသာသူတွေနဲ့သူတို့ အသိုင်း အ ၀ိုင်းတွေ ကို တကယ် မပါ တာအံ့သြစရာ။ လူငယ် အမျိုးသား ၅ ဦးလောက်ရှိတဲ့ ငွေရှင်ကြေးရှင်မိသားစုဆိုရင် တစ်ဦးမှ မဲနှိုက်စာရင်းထဲ မထည့်ဘူး။ မဲနှိုက်ခိုင်းတဲ့ လူငယ်တွေ ကြည့်လိုက်ရင် တစ်နေ့ တစ်နေ့စား မိသားစုတွေချည်းပဲ” ဟု တောင်ငူမြို့မှ ပရဟိတသမားတစ်ဦးက ရှင်းပြသည်။", "စစ်ကောင်စီက ဖေဖော်ဝါရီလ ၁၀ ရက်နေ့မှစတင်ပြီး စစ်မှုမထမ်းမနေရ ဥပဒေကို အသက်သွင်းကာ ဧပြီလကုန်တွင် စစ်မှုထမ်းရမည့် လူငယ်များကို စတင်ခေါ်ယူမည်ဖြစ်ကြောင်း သိရှိရသည်။", "ဓာတ်ပုံ- ဝါးခယ်မမြို့နယ်တွင် စစ်တပ်က စစ်မှုထမ်းရန် စည်းရုံးဟောပြော နေစဉ်။"]
https://yktnews.com/2023/04/95472/	ဝါးခယ်မမြို့ပေါ်ရှိ မြန်မာ့လယ်ယာ ဖွံ့ဖြိုးရေးဘဏ်ကို ဖောက်ခွဲ တိုက်ခိုက်မှု ရုံးလုံခြုံရေး ၁ ဦး ထိခိုက်ဒဏ်ရာရ	["ဝါးခယ်မမြို့ပေါ်ရှိ မြန်မာ့လယ်ယာ ဖွံ့ဖြိုးရေးဘဏ်ကို ဖောက်ခွဲ တိုက်ခိုက်မှု ရုံးလုံခြုံရေး ၁ ဦး ထိခိုက်ဒဏ်ရာရ", "ရန်ကုန်၊ ဧပြီ ၂", "ဧရာဝတီတိုင်း၊ ဝါးခယ်မမြို့ပေါ်ရှိ မြန်မာ့လယ်ယာဖွံ့ဖြိုးရေးဘဏ်ကို ဖောက်ခွဲ တိုက်ခိုက်မှု ရုံးလုံခြုံရေး ၁ ဦး ထိခိုက် ဒဏ်ရာရရှိခဲ့ကြောင်း ဧရာဝတီလင်းပိုင်အဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "ဧပြီလ ၂ ရက်နေ့ နံနက် ၃ နာရီ ၃၀ မိနစ်တွင် ဝါးခယ်မမြို့ပေါ်ရှိ မြန်မာ့လယ်ယာ ဖွံ့ဖြိုးရေးဘဏ်ကို ဧရာဝတီစစ်ဒေသခွဲ၏ နန်းထိုက်အောင် စစ်ဆင်ရေးအဖြစ် ဧရာဝတီလင်းပိုင်အဖွဲ့နှင့် ဝါးခယ်မ ပကဖ အဖွဲ့တို့က ပူးပေါင်း ဖောက်ခွဲ တိုက်ခိုက် ခဲ့ခြင်းဖြစ်ကြောင်း သိရသည်။", "” ဖောက်ခွဲ တိုက်ခိုက်မှုကြောင့် ရုံးလုံခြုံရေး တစ်ယောက် ခြေထောက်ထိသွားတယ်လို့ ကြားတယ်” ဟု ဧရာဝတီလင်းပိုင်အဖွဲ့မှ တာဝန်ရှိသူ တစ်ဦးက ပြောဆိုသည်။", "မြန်မာ့လယ်ယာဖွံ့ဖြိုးရေးဘဏ်သည် လယ်ယာလုပ် တောင်သူများကို စိုက်စာရိတ် ပြန်လည်ပေးကြရန် မပေးဆောင်ပါက လယ်သိမ်းမည်ဟု ချိန်းခြောက် အကျပ်ကိုင်တောင်းရမ်းနေသော ဌာနတစ်ခုလည်းဖြစ်ကြောင်း၊ မြို့နယ် စိုက်ဘဏ် မန်နေဂျာ၊ ဝန်ထမ်းများ၊ ရပ်ကျေးအုပ်ချုပ်ရေးမှူးများ၊ ရပ်ကျေး ဘဏ်တာဝန်ခံများသည် အကြမ်းဖက် စစ်ကောင်စီနှင့် ပူးပေါင်း လုပ်ဆောင်နေသည် ဆိုပါက မည်သူမဆို ထိရောက်စွာ အရေးယူတိုက်ခိုက်သွားမည် ဖြစ်ကြောင်း ဧရာဝတီလင်းပိုင်အဖွဲ့က ထုတ်ပြန်ထားသည်။"]
https://yktnews.com/2023/02/87358/	ဝိုင်းမော်တွင် စစ်ကောင်စီ၏ ခလရ ၃၈၉ တပ်မှ ဒုတပ်ရင်းမှူးနှင့်အဖွဲ့ကို KIA တပ်က ဖမ်းဆီး၊ အသေးစိတ် မကြာမီ ထုတ်ပြန်မည်ဟုဆို	["ဝိုင်းမော်တွင် စစ်ကောင်စီ၏ ခလရ ၃၈၉ တပ်မှ ဒုတပ်ရင်းမှူးနှင့်အဖွဲ့ကို KIA တပ်က ဖမ်းဆီး၊ အသေးစိတ် မကြာမီ ထုတ်ပြန်မည်ဟုဆို", "ရန်ကုန်၊ ဖေဖော်ဝါရီ ၁၄", "ကချင်ပြည်နယ်၊ ဝိုင်းမော်မြို့နယ်၊ ဆံဒုံး-ကန်ပိုက်တီးလမ်းပိုင်းတွင် စစ်ကောင် စီ၏ ခလရ ၃၈၉ တပ်မှ ဒုတပ်ရင်းမှူးနှင့်အဖွဲ့ကို KIA တပ်ဖွဲ့က ဖမ်းဆီးလိုက်ကြောင်း KIA သတင်းရင်းမြစ်က ပြောသည်။", "ယမန်နေ့ ဖေဖော်ဝါရီလ ၁၃ ရက် နံနက် ၉ နာရီဝန်းကျင်အချိန် ဝိုင်းမော်မြို့နယ်တွင် စစ်တပ်နှင့် အကျိုးတူလုပ်ကိုင်နေသော ရွှေတူးဖော်ရေးလုပ်ငန်းရှင် များကို စစ်ကောင်စီ၏ ခလရ ၃၈၉ တပ်မှ ဒုတပ်ရင်းမှူးနှင့်အဖွဲ့က သွား ရောက်တွေ့ဆုံပြီး ရွှေလုပ်ကွက်များကို စစ်ဆေးခဲ့ကြောင်း၊ ယင်းနောက် အိမ်စီးကားဖြင့် တိတ် တခိုးပြန်လာစဉ် ကချင်လွတ်မြောက်ရေးတပ်မတော် KIA က လမ်းမှ စောင့်ဆိုင်း ဖမ်းဆီးခဲ့ခြင်းဖြစ်ကြောင်း သိရှိရသည်။", "ခလရ ၃၈၉ တပ်မှ ဒုတပ်ရင်းမှူးနှင့်အဖွဲ့ကို KIA တပ်ဖွဲ့က ဖမ်းဆီးလိုက်ပြီးနောက် ယမန်နေ့ မွန်းတည့် ၁၂ နာရီ ၁၅ မိနစ်အချိန်တွင် စစ်တပ်က စစ် ကြောင်း ထိုးလာကြောင်း၊ အဆိုပါ စစ်တပ် စစ်ကြောင်းကို KIA တပ်ဖွဲ့က စောင့် ကြိုတိုက်ခိုက်ခဲ့ရာ ထိခိုက်သေဆုံးမှုများစွာဖြင့် စစ်တပ်က ပြန်လည်ဆုတ်သွားကြောင်း သိရသည်။", "“ခလရ ၃၈၉ ဒုတပ်ရင်းမှူးနဲ့ အဖွဲ့ကို အိမ်စီးကား တစ်စီး အပြည့်ပဲ ဖမ်းဆီးလိုက်တယ်။ လက်နက်ကော လူတွေကော ဖမ်းမိတာ။ အသေးစိတ်တော့ ထပ် ပြောပေးပါ့မယ်။ ဖမ်းမိတာကတော့ အတည်ပြုနိုင်ပြီ” ဟု KIA တပ်ဘက်က ပြောသည်။", "ဓာတ်ပုံ- ကချင်ပြည်နယ်၊ ပူတာအိုရှိ KIA နှင့် PDF ပူးပေါင်းတပ်ဖွဲ့ဝင်တချို့။"]
https://yktnews.com/2024/05/164580/	ဝိုင်းမော်တွင် ဗုံးကျဲလေယာဉ် Y-12 တစ်စီးပျက်ကျဆိုသော သတင်းများထွက်ပေါ်သော်လည်း အတည်မပြုနိုင်သေးဟု KIA ပြောခွင့်ရ ဗိုလ်မှူးကြီး နော်ဘူပြောဆို	["ဝိုင်းမော်တွင် ဗုံးကျဲလေယာဉ် Y-12 တစ်စီးပျက်ကျဆိုသော သတင်းများထွက်ပေါ်သော်လည်း အတည်မပြုနိုင်သေးဟု KIA ပြောခွင့်ရ ဗိုလ်မှူးကြီး နော်ဘူပြောဆို", "ရန်ကုန်၊ မေ ၂၆", "ကချင်ပြည်နယ်၊ ဝိုင်းမော်တွင် ဗုံးကျဲလေယာဉ် Y-12 တစ်စီးပျက်ကျဆိုသော သတင်းများထွက်ပေါ်သော်လည်း အတည်မပြုနိုင်သေးဟု KIA ပြောခွင့်ရ ဗိုလ်မှူးကြီး နော်ဘူက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့နေ့လယ်ပိုင်း ၀ိုင်းမော်မြို့နယ်၊ ခတ်ချိုကျေးရွာ အရှေ့တောင်ဘက် ငှက်ပျောခင်းထဲသို့ ဗုံးကျဲ Y 12 လေယာဉ် တစ်စီး ပျက်သွားသည်ဆိုသော သတင်းများ ကြားသိရသော်လည်း အတည်မပြုနိုင်ကြောင်း ဗိုလ်မှူးကြီးနော်ဘူက ရှင်းပြသည်။", "“ကျနော်တို့လည်း Y-12 လေယာဉ်ပျက်ကျတယ်ဆိုပြီး သတင်းကြားတယ်။ Confirm တော့မဖြစ်ဘူး။ Confirm မဖြစ်တော့ ပစ်ချတာ၊ ပျက်ကျတာ ဘယ် လိုပြောမလဲ။ အတည်ပြုလို့မရသေးပါဘူး” ဟု ဗိုလ်မှူးကြီးနော်ဘူက ရန်ကုန်ခေတ်သစ်သတင်းဌာနထံသို့ ပြောဆိုသည်။", "လတ်တလော KIA နှင့် စစ်ကောင်စီတပ်များအကြား မံစီမြို့နယ်၊ မိုးမောက်မြို့နယ်နှင့် ၀ိုင်းမော်မြို့နယ်အတွင်းတို့တွင် တိုက်ပွဲများနှင့် ထိတွေ့ပစ်ခတ်မှုများ ရှိနေကြောင်း သိရှိရသည်။", "ဓာတ်ပုံ- စစ်ကောင်စီ၏ Y-12 လေယာဉ်တစ်စီး။"]
https://yktnews.com/2024/03/150590/	ဝိုင်းမော်မြို့နယ် တိုက်ပွဲအတွင်း ပိတ်မိနေသော ကျေးရွာ ၂ ရွာမှ ပြည်သူ ၁၀၀၀ ကျော်ကို အရပ်ဘက် အဖွဲ့အစည်းများ ကယ်ထုတ်	["ဝိုင်းမော်မြို့နယ် တိုက်ပွဲအတွင်း ပိတ်မိနေသော ကျေးရွာ ၂ ရွာမှ ပြည်သူ ၁၀၀၀ ကျော်ကို အရပ်ဘက် အဖွဲ့အစည်းများ ကယ်ထုတ်", "ရန်ကုန်၊ မတ် ၁၄", "ကချင်ပြည်နယ်၊ ဝိုင်းမော်မြို့နယ် တိုက်ပွဲအတွင်း ပိတ်မိနေသော ကျေးရွာ ၂ ရွာမှ ပြည်သူ ၁၀၀၀ ကျော်ကို အရပ်ဘက် အဖွဲ့အစည်းများ ကယ်ထုတ်နိုင်ခဲ့ကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "မတ်လ၁၃ ရက်နေ့တွင် ဝိုင်းမော်မြို့နယ်၊ အောင်မြေ ၂ ကျေးရွာနှင့် ရွှေညောင်ကျေးရွာတွင် တိုက်ပွဲများကြောင့် ပိတ်မိနေသော ပြည်သူ ၁၀၀၀ ကျော်ကို Peace Creation Group မှ ဦးဆောင်ပြီး ဘာသာရေး ဆိုင်ရာ အဖွဲ့အစည်းများ လူမှုကယ်ဆယ်ရေး အဖွဲ့အစည်းများ ဝိုင်းဝန်းကူညီမှုဖြင့် တွဲကား ၅၀ ခန့်ဖြင့် ကယ်ထုတ်နိုင်ခဲ့ကြောင်း သိရသည်။", "အဆိုပါ စစ်ဘေးရှောင်ပြည်သူများကို ဝိုင်းမော်မြို့ကို ခေါ်ဆောင်လာပြီး ရှမ်းတိုင်းရင်းသား စစ်ဘေးရှောင် ပြည်သူများကို မိုင်းလား IDP စခန်းကို ပို့ဆောင်ထားကြောင်း သိရှိရသည်။", "“ဝိုင်းမော်မြို့ အောင်မြေ ၂ နဲ့ ရွှေညောင် ကျေးရွာက ပိတ်မိနေတဲ့ ပြည်သူတွေ အားလုံးကို ခေါ်ယူထုတ်နိုင်ခဲ့တယ်။ မနေ့က မွန်းလွဲ ၁၂ နာရီလောက်က သွားခေါ်တာ ညနေ ၄ နာရီခွဲ လောက်အထိ ကြာမြင့်ခဲ့တယ်။ စစ်ဘေးရှောင်ပြည်သူတွေက အောင်မြေ ၂ ရဲ့ ဘုန်းကြီးကျောင်းမှာ စုနေတာပေါ့။ ၉ မိုင်ဘုန်းကြီးကျောင်းပေါ့။ ရှမ်းတိုင်းရင်းသားတွေ အများဆုံး ကချင် တိုင်းရင်းသားတွေကတော့ ၄ ပုံ ၁ ပုံလောက် အဲတော့ ရွှေညောင်ပင်ကလည်းဆိုတော့ အကုန်လုံး ပေါင်းလိုက်ရင်တော့ ပြည်သူတွေ ထောင်ကျော်လောက်ရှိတယ်။ ကားတွေလည်း အစီး ၅၀ လောက်ရှိမယ် တွဲကားတွေနဲ့ သွားခေါ်ထုတ်လာတာ ၄ နာရီလောက်မှာ ဝိုင်းမော်မြို့ကို ပြန်ဝင်တယ်။ ရှမ်းတိုင်းရင်းသားတွေကျတော့ မိုင်းလား IDP မှာ အခြေချထားတယ်” ဟု ဒေသနေ ပြည်သူတစ်ဦးက ပြောဆိုသည်။", "လက်ရှိချိန်တွင် အောင်မြေ ၁ ကျေးရွာမှ KIA ၊ KPDF ပူးပေါင်း တပ်များက ပြန်လည် ဆုတ်ခွာသွားပြီး အကြမ်းဖက် စစ်တပ်နှင့် စစ်တပ် လက်အောက်ခံ လီဆူ ပြည်သူ့စစ်အဖွဲ့က အောင်‌မြေ ၁ ရွာတွင် ပြန်လည် တပ်စွဲထားကြောင်း သိရသည်။"]
https://yktnews.com/2024/01/138412/	ဝိုင်းမော်မြို့နယ်တွင် KIA က ပစ်ချခဲ့သည့် စစ်ရဟတ်ယာဉ်ပေါ်၌ လိုက်ပါလာသော စစ်ကောင်စီ တပ်ဖွဲ့ဝင် ၆ ဦးသေဆုံးပြီး ရဟတ်ယာဉ်မှူး ဗိုလ်မှူး ဇော်မျိုးသန့်ကို အရှင်ဖမ်းမိ၊ တွဲဘက် ရဟတ်ယာဉ်မှူး ဗိုလ်ကြီးကောင်းစံသိန်း သေ ဆုံး	["ဝိုင်းမော်မြို့နယ်တွင် KIA က ပစ်ချခဲ့သည့် စစ်ရဟတ်ယာဉ်ပေါ်၌ လိုက်ပါလာသော စစ်ကောင်စီ တပ်ဖွဲ့ဝင် ၆ ဦးသေဆုံးပြီး ရဟတ်ယာဉ်မှူး ဗိုလ်မှူး ဇော်မျိုးသန့်ကို အရှင်ဖမ်းမိ၊ တွဲဘက် ရဟတ်ယာဉ်မှူး ဗိုလ်ကြီးကောင်းစံသိန်း သေ ဆုံး", "ရန်ကုန်၊ ဇန်နဝါရီ ၃", "ကချင်ပြည်နယ်၊ ဝိုင်းမော်မြို့နယ်တွင် KIA က ပစ်ချခဲ့သည့် စစ်ရဟတ်ယာဉ်ပေါ်၌ လိုက်ပါလာသူ စစ်ကောင်စီ တပ်သား ၆ ဦးသေဆုံးပြီး ရဟတ်ယာဉ်မောင်း ဖြစ်သူ ဗိုလ်မှူး ဇော်မျိုးသန့်ကို အရှင်ဖမ်းဆီးရမိကြောင်း KIA သတင်းရင်းမြစ်က ရန်ကုန်ခေတ်သစ် မီဒီယာသို့ ပြောဆိုသည်။", "ဇန်နဝါရီလ ၃ ရက်နေ့ နံနက် ၁၁ နာရီ ၅၉ မိနစ်တွင် နာဖော့စစ်တပ်စခန်းကို ရိက္ခာလာပို့သည့် စစ်တပ်ထောက်ပို့ ရဟတ်ယာဉ် ၁ စီးကို KIA က ပစ်ချလိုက်ခြင်းဖြစ်ပြီး စစ်ရဟတ်ယာဉ်ပေါ်၌ လိုက်ပါလာသော စစ်ကောင်စီ တပ်သား ၆ ဦးသေဆုံးပြီး ရဟတ်ယာဉ်မှူး ဖြစ်သူ DSA အမှတ်စဥ် ၄၅ ကျောင်းဆင်း ဗိုလ်မှူး ဇော်မျိုးသန့် ကို ဒဏ်ရာနဲ့အတူ အရှင် ဖမ်းဆီးရမိထားကြောင်း သိရသည်", "” ရဟတ်ယာဥ်ပေါ် ပါလာတဲ့ ၆ ကောင်သေတယ်။ ရဟတ်ယာဉ်မှူး ဗိုလ်မှူး ဇော်မျိုးသန့် ကို ဒဏ်ရာနဲ့အတူ အရှင် ဖမ်းဆီးရမိတယ်” ဟု KIA သတင်းရင်းမြစ်ကပြောဆိုသည်။", "ရန်ကုန်ခေတ်သစ်ကရရှိထားသော ဓာတ်ပုံများတွင် ပျက်ကျသော ရဟတ်ယာဉ်မှ တွဲဘက် ရဟတ်ယာဉ်မှူး ဗိုလ်ကြီး ကောင်းစံသိန်းမှာ ဒဏ်ရာများနှင့် သေ ဆုံး နေသည်ကို မြင်တွေ့ရသည်။", "ယနေ့ နံနက် ၁၁ နာရီ ၅၉ မိနစ်တွင် စစ်ကောင်စီရဟတ်ယာဉ်ကို ၀ိုင်းမော်မြို့နယ်တွင် KIA တပ်များက ပစ်ချလိုက်ခြင်းဖြစ်ကြောင်း သိရှိရသည်။", "(ဓာတ်ပုံအကြည်များကို ရန်ကုန်ခေတ်သစ်၏ တယ်လီဂရမ်တွင် ကြည့်ရှုနိုင်ပါသည်။)"]
https://yktnews.com/2024/06/167140/	ဝိုင်းမော်မြို့နယ်ရှိ ဆဒုံးဗျူဟာကုန်းစခန်း အပါအဝင် တပ်စခန်း ၅ ခုကို KIA က တိုက်ခိုက် သိမ်းပိုက်လိုက်ပြီး စစ်သုံ့ပန်း ၃၀ ကျော် ဖမ်းဆီးရမိကာ လက်နက်အမြောက်အများ သိမ်းဆည်းရရှိ	["ဝိုင်းမော်မြို့နယ်ရှိ ဆဒုံးဗျူဟာကုန်းစခန်း အပါအဝင် တပ်စခန်း ၅ ခုကို KIA က တိုက်ခိုက် သိမ်းပိုက်လိုက်ပြီး စစ်သုံ့ပန်း ၃၀ ကျော် ဖမ်းဆီးရမိကာ လက်နက်အမြောက်အများ သိမ်းဆည်းရရှိ", "ရန်ကုန်၊ ဇွန် ၁၁", "ကချင်ပြည်နယ်၊ ဝိုင်းမော်မြို့နယ်ရှိ ဆဒုံးဗျူဟာကုန်းစခန်း အပါအဝင် တပ်စခန်း ၅ ခုကို KIA က တိုက်ခိုက် သိမ်းပိုက်လိုက်ပြီး စစ်သုံ့ပန်း ၃၀ ကျော် ဖမ်းဆီးရမိကာ လက်နက်အမြောက်အများ သိမ်းဆည်းရရှိထားကြောင်း KIA ၏ စစ်ရေး သတင်းရင်းမြစ်က ရန်ကုန်ခေတ်သစ် မီဒီယာသို့ ပြောဆိုသည်။", "ဇွန်လ ၁၁ ရက်နေ့ ညနေ ၅ နာရီခန့်တွင် ဆဒုံးဗျူဟာကုန်းစခန်းကို KIA က တိုက်ခိုက် သိမ်းပိုက်လိုက်ခြင်းဖြစ်ပြီး ဝိုင်းမော်-ကမ်ပိုင်တီး လမ်းပိုင်း တစ်လျှောက်တွင် အကြမ်းဖက် စစ်တပ်စခန်းများ ကင်းစင်သွားပြီဖြစ်ကြောင်း၊ လက်ရှိချိန်တွင် KIA က ဆက်လက် တိုက်ခိုက် သိမ်းပိုက်ရန် ကမ်ပိုင်တီမြို့ စခန်းတစ်ခုသာ ကျန်ရှိတော့ကြောင်း သိရသည်။", "KIA တိုက်ခိုက်သိမ်းပိုက် လိုက်သော တပ်စခန်း ၅ ခုမှာ ဆဒုံးဗျူဟာကုန်းစခန်း ၊ ဘွမ်တောင် ပြည်သူ့စစ်စခန်း ၊ လဖိုင် ပြည်သူ့စစ်စခန်း ၊ ၁၃ မိုင် စုပေါင်း ဂိတ်စခန်းနှင့် အင်ဝမ့်ယန် BGF စခန်း တို့ဖြစ်ကြောင်း သိရှိရသည်။", "“ဒီနေ့ ၅ နာရီမှာ ဆဒုံးဗျူဟာကုန်းစခန်းကို သိမ်းပိုက်လိုက်ပြီ စုစုပေါင်း စခန်း ၅ ခု ကို ဒီနေ့သိမ်းပိုက်ရရှိပါပြီ။ ဝိုင်းမော်-ကမ်ပိုင်တီးလမ်း တစ်လျှောက် စစ်ခွေးစခန်း ကင်းစင်သွားပါပြီ ကမ်ပိုင်တီမြို့ စခန်းတစ်ခုဘဲ ကျန်တော့တယ်။ ဒီနေ့ဖမ်းဆီးရမိတဲ့ စစ်သား၊ BGFနဲ့ ပြည်သူ့စစ် သုံ့ပန်း ၃၀ ကျော်တယ်။ လက်နက်တွေတော့ အများကြီးပဲ” ဟု KIA ၏ စစ်ရေး သတင်းရင်းမြစ်က ပြောဆိုသည်။"]
https://yktnews.com/2024/06/167550/	ဝိုင်းမော်မြို့နယ်၊ ဆနီခူးရွာရှိ စစ်စခန်း ၂ ခုကို KIA ကထပ်မံ သိမ်းပိုက်၊ မံစီမြို့နယ်တွင်လည်း ၃ ရက်ဆက် တိုက်ပွဲဖြစ်ပွားနေပြီး KIA က တင့်ကား ၁ စီးကို ဖျက်စီးနိုင်ခဲ့ကာ စစ်တပ်ဘက်မှ သေဆုံးသူများပြား	["ဝိုင်းမော်မြို့နယ်၊ ဆနီခူးရွာရှိ စစ်စခန်း ၂ ခုကို KIA ကထပ်မံ သိမ်းပိုက်၊ မံစီမြို့နယ်တွင်လည်း ၃ ရက်ဆက် တိုက်ပွဲဖြစ်ပွားနေပြီး KIA က တင့်ကား ၁ စီးကို ဖျက်စီးနိုင်ခဲ့ကာ စစ်တပ်ဘက်မှ သေဆုံးသူများပြား", "ရန်ကုန်၊ ဇွန် ၁၃", "ကချင်ပြည်နယ်၊ ဝိုင်းမော်မြို့နယ်၊ ဆနီခူးရွာရှိ အကြမ်းဖက် စစ်တပ် စခန်း ၂ ခုကို KIA ကထပ်မံ သိမ်းပိုက်လိုက်ကြောင်း KIA ၏ စစ်ရေး သတင်းရင်းမြစ်က ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဇွန် ၁၃ ရက်နေ့ ညနေ ၆ နာရီခန့်တွင် ဝိုင်းမော်မြို့နယ်၊ ဆနီခူးရွာရှိ အကြမ်းဖက် စစ်တပ် စခန်း ၂ ခုကို KIA က တိုက်ခိုက်သိမ်းပိုက်လိုက်ပြီး စစ်သားနှင့် ပျူစောထီးများ စခန်းစွန့်ခွာ ထွက်ပြေးသွားကြောင်း သိရသည်။", "မံစီမြို့နယ်တွင်လည်း စစ်ကြောင်းထိုးလာသော အကြမ်းဖက် စစ်တပ်နှင့် KIA တို့ ၃ ရက်ကြာ ထိတွေ့ တိုက်ပွဲဖြစ်ပွားနေပြီး ယနေ့ ဇွန်လ ၁၃ ရက်နေ့တွင် ဖြစ်ပွားသော တိုက်ပွဲအတွင်း KIA ကတင့်ကား ၁ စီးကို ဖျက်ဆီးနိုင်ခဲ့ကာ အကြမ်းဖက် စစ်ကောင်စီတပ်သားများ သေဆုံးမှုများပြားကြောင်း သိရှိရသည်။", "” ဆနီခူးရွာက စစ်ခွေး စခန်း ၂ ခုကို ဒီနေ့ ထပ်သိမ်းလိုက်ပြီ စစ်ခွေးနဲ့ ပြည်သူ့စစ်တွေ အကုန်ထွက်ပြေးသွားတယ်။ နောက်ပြီး မံစီ ဘက်ကို ထိုးစစ်ဆင်လာတဲ့ စစ်ခွေး စစ်ကြောင်းနဲ့ ကောင်ဂျာဟန် မှာ တိုက်ပွဲဖြစ်နေတာ ၃ ရက်ရှိပြီ ဒီနေ့ ညနေမှာ တင့်ကား ၁ စီးကိုဖျက်စီးနိုင်ခဲ့တယ်။ စစ်ခွေးတွေအကျအဆုံးများနေတယ်” ဟု KIA ၏ စစ်ရေး သတင်းရင်းမြစ်က ပြောဆိုသည်။"]
https://yktnews.com/2024/09/185756/	ဝိုင်းမော်၊ ရှငေါ်ရွာအနီးမှ စစ်တပ် ပင်မစခန်းနှင့် ကာကင်းစခန်း ၂ ခု ကို KIA က တိုက်ခိုက်သိမ်းပိုက်ပြီး စစ်တပ်ဘက်မှ သေဆုံးသူနှင့် အရှင်ဖမ်းဆီးရရှိသူ များ ရှိ	["ဝိုင်းမော်၊ ရှငေါ်ရွာအနီးမှ စစ်တပ် ပင်မစခန်းနှင့် ကာကင်းစခန်း ၂ ခု ကို KIA က တိုက်ခိုက်သိမ်းပိုက်ပြီး စစ်တပ်ဘက်မှ သေဆုံးသူနှင့် အရှင်ဖမ်းဆီးရရှိသူ များ ရှိ", "ရန်ကုန်၊ စက်တင်ဘာ ၃၀", "ကချင်ပြည်နယ်၊ ဝိုင်းမော်မြို့နယ်၊ ရှငေါ်ရွာအနီးရှိ အကြမ်းဖက် စစ်တပ်၏ ပင်မစခန်းနှင့် ကာကင်းစခန်း ၂ ခုကို KIA က အပြီးသတ် တိုက်ခိုက် သိမ်းပိုက်လိုက်ကြောင်း KIA ၏ စစ်ရေးသတင်းရင်းမြစ်က ရန်ကုန်ခေတ်သစ် မီဒီယာသို့ ပြောဆိုသည်။", "စက်တင်ဘာလ ၃၀ ရက်နေ့ နံနက် ၁၀ နာရီခန့်အချိန် ဝိုင်းမော်မြို့နယ်၊ ချီဖွေလမ်းပိုင်း၊ ရှငေါ်ရွာအနီးရှိ အကြမ်းဖက် စစ်တပ်၏ ပင်စခန်းနှင့် ကာကင်းစခန်း ၂ ခုကို KIA ၊ KPDF ပူးပေါင်း တပ်များက အပြီးသတ် တိုက်ခိုက်သိမ်းပိုက်လိုက်ခြင်းဖြစ်ကြောင်း သိရသည်။", "“ဝိုင်းမော်မြို့နယ်၊ ချီဖွေလမ်းပေါ် ရှငေါ် ရွာအနီးက အကြမ်းဖက် စစ်တပ်ရဲ့ ပင်မစခန်းနဲ့ ကာကင်းစခန်း ၂ ခုကို KIA၊ KPDF ပူးပေါင်းတပ်တွေက ဒီနေ့ နံနက်ပိုင်းမှာ အပြီးသတ် တိုက်ခိုက်သိမ်းပိုက်နိုင်ခဲ့ပြီ” ဟု KIA စစ်ရေးသတင်းရင်းမြစ်ကပြောဆိုသည်။", "လက်ရှိချိန်တွင် အဆိုပါ တပ်စခန်းများအနီး နယ်မြေရှင်းလင်းရေး ဆက်လက် လုပ်ဆောင်နေပြီး စစ်ကောင်စီ တပ်သား သေဆုံးမှုများရှိကာ အရှင်ဖမ်းဆီးထားသူများလည်းရှိ ကြောင်း၊ ထို့ပြင် လက်နက်ခဲယမ်း သိမ်းဆည်းရရှိမှုများကို စစ်ဆေးမှုများ ပြုလုပ်လျက်ရှိကြောင်း သိရသည်။"]
https://yktnews.com/2025/02/205784/	ဝီဂါ မွတ်စလင် ဒုက္ခသည် ၄၀ ကျော်ကို ထိုင်းအစိုးရက အတင်းအကျပ် တရုတ်နိုင်ငံသို့ ပြန်ပို့ပြီးနောက် ထိုင်းနိုင်ငံတစ်ဝန်း လက်တုံ့ပြန် တိုက်ခိုက်မှု ဆိုင်ရာ သတိပေးချက်များ ထုတ်ပြန်	["ဝီဂါ မွတ်စလင် ဒုက္ခသည် ၄၀ ကျော်ကို ထိုင်းအစိုးရက အတင်းအကျပ် တရုတ်နိုင်ငံသို့ ပြန်ပို့ပြီးနောက် ထိုင်းနိုင်ငံတစ်ဝန်း လက်တုံ့ပြန် တိုက်ခိုက်မှု ဆိုင်ရာ သတိပေးချက်များထုတ်ပြန်", "ရန်ကုန်၊ ဖေဖော်ဝါရီ ၂၈", "ထိုင်းအစိုးရက နိုင်ငံအတွင်း ခိုလှုံခွင့်တောင်းခံနေသည့် ဝီဂါ မွတ်စလင် ဒုက္ခသည် ၄၀ ကျော်ကို အတင်းအကျပ် တရုတ်နိုင်ငံသို့ ပြန်လည် လွှဲပြောင်းပြီးနောက် လက်တုံ့ပြန် တိုက်ခိုက်မှုများ ဖြစ်ပေါ်လာနိုင်၍ လုံခြုံရေး အထူး သတိပြုကြရန် အမေရိကန်သံရုံးနှင့် ဂျပန်သံရုံးက ထိုင်းနိုင်ငံအတွင်းရှိ ၎င်းတို့၏ နိုင်ငံသားများထံသို့ သတိပေးကြေညာချက်များ ထုတ်ပြန်လိုက်ကြသည်။", "ယမန်နေ့ ဖေဖော်ဝါရီလ ၂၇ ရက်နေ့ ထိုင်းနိုင်ငံအတွင်း ခိုလှုံနေထိုင်နေသော ဝီဂါမွတ်စလင် ဒုက္ခသည် ၄၅ ဦးကို ထိုင်းအစိုးရက တရုတ်နိုင်ငံသို့ အတင်း အကျပ် ပြန်လည်ပို့ဆောင်ခဲ့ကြောင်း၊ အတိတ်ကာလကလည်း ယင်းကဲ့သို့ အတင်းအကျပ် ပြန်လည်ပို့ ဆောင်မှုများကြောင့် လက် တုံ့ပြန်တိုက် ခိုက်မှုများဖြစ်ပေါ်ခဲ့ကြောင်း၊ ၂ဝ၁၅ ခုနှစ်အတွင်း ဝီဂါမွတ်စလင်ဒုက္ခသည်များကို တရုတ်နိုင်ငံသို့ ပို့ ဆောင်ခဲ့ပြီးနောက် ဘန်ကောက်မြို့ရှိ Erawan Shrine နတ်နန်းတွင် ဗုံးပေါက်ကွဲခဲ့ကြောင်း၊ အဆိုပါ ပေါက် ကွဲမှုအတွင်း လူ ၂၀ သေဆုံးခဲ့ကြောင်း၊ အဆိုပါ ဗုံးပေါက်ကွဲသော နတ်နန်းမှာ တရုတ်ခရီးသွားများ အများဆုံး လာရောက်လည်ပတ်သောနေရာဖြစ်ကြောင်း သိရှိရသည်။", "ထို့ကြောင့် အမေရိကန်နိုင်ငံသားများအနေဖြင့် ထိုင်းနိုင်ငံသို့ ခရီးသွားမည်ဆိုပါက လုံခြုံရေး အထူးသတိထားရန်နှင့် ဒေသအာ ဏာပိုင်များ၏ ညွှန်ကြားချက်ကို လိုက်နာကြရန်၊ သတိဖြင့် သွားလာကြရန် အမေရိကန်သံရုံးက သတိပေးချက်ထုတ် ပြန်သည်။", "အလားတူ ဘန်ကောက်ရှိ ဂျပန်သံရုံးကလည်း ထိုင်းနိုင်ငံအတွင်းရှိ ဂျပန်နိုင်ငံသားများအတွက် လုံခြုံရေး သတိပေးချက်များထုတ်ပြန်ထား သည်။", "ထိုင်းအစိုးရက ဝီဂါမွတ်စလင် ၄၀ ထက်မနည်းကို တရုတ်နိုင်ငံသို့ အတင်းအကျပ် ပို့ဆောင်မှုမှာ လူ့အခွင့်အရေး ချိုးဖောက်မှုဖြစ်ပြီး အမေရိကန်က ပြင်းပြင်းထန်ထန် ရှုတ်ချကြောင်း အမေရိကန် နိုင်ငံခြားရေးဝန်ကြီး မာကို ရူဘီရိုက ဖေဖေါ်ဝါရီ ၂၇ ရက်နေ့တွင် ကြေညာချက်ထုတ်ပြန် ရှုတ်ချထားသည်။", "ဓာတ်ပုံ- ထိုင်းဝန်ကြီးချုပ်နှင့် ဝီဂါမွတ်စလင်များကို တရုတ်နိုင်ငံသို့ အတင်းကျပ် ပြန်လည်ပို့ဆောင်ရာတွင် အသုံးပြုခဲ့သော အလုံပိတ်ရဲကား။"]
https://yktnews.com/2024/06/166902/	ဝေါနှင့် ကျိုက်ထိုရှိ စစ်တပ် စစ်ဆေးရေး ဂိတ်များကို ဒရုန်းဖြင့် ဗုံးကျဲ တိုက်ခိုက်၊ စစ်တပ်က လက်နက်ကြီးဖြင့် ပြန်လည် ပစ်ခတ်မှု ပြည်သူ ၂ ဦး ထိခိုက်ဒဏ်ရာရ	["ဝေါနှင့် ကျိုက်ထိုရှိ စစ်တပ် စစ်ဆေးရေး ဂိတ်များကို ဒရုန်းဖြင့် ဗုံးကျဲ တိုက်ခိုက်၊ စစ်တပ်က လက်နက်ကြီးဖြင့် ပြန်လည် ပစ်ခတ်မှု ပြည်သူ ၂ ဦး ထိခိုက်ဒဏ်ရာရ", "ရန်ကုန်၊ ဇွန် ၁၀", "ပဲခူးတိုင်း ဝေါမြို့နယ်နှင့် မွန်ပြည်နယ် ကျိုက်ထိုမြို့နယ်ရှိ အကြမ်းဖက် စစ်တပ် စစ်ဆေးရေး ဂိတ်များကို ဒရုန်းဖြင့် ဗုံးကျဲ တိုက်ခိုက်ခဲ့ကြောင်း ရန်ကုန်တိုင်း ပြည်သူ့ကာကွယ်ရေးအဖွဲ့ တိုက်ခိုက်ရေးတပ်ဖွဲ့ ၁ ဆက်သွယ်ရေးနှင့် မီဒီယာ တာဝန်ခံ က ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဇွန်လ ၁၀ ရက်နေ့ ညနေ ၃ နာရီ ၄၅ မိနစ်ခန့်တွင် သပြေကန် စစ်ဆေးရေးဂိတ် နှင့် မုပ္ပလင် စစ်ဆေးရေးဂိတ်အနီး တပ်စွဲထားသော အကြမ်းဖက် စစ်ကောင်စီ တပ်သားများကို ညီနောင် ERO များနှင့် ပူးပေါင်း၍ ရန်ကုန်တိုင်း ပြည်သူ့ကာကွယ်ရေးအဖွဲ့ တိုက်ခိုက်ရေးတပ်ဖွဲ့ ၁ က ပြင်းအားမြင့် ဗုံးသီးများဖြင့် ဗုံးကျဲ တိုက်ခိုက်ခဲ့ခြင်းဖြစ်ကြောင်း သိရသည်။", "အဆိုပါ တိုက်ခိုက်မှု ဖြစ်ပွားပြီးနောက် အကြမ်းဖက် စစ်ကောင်စီ တပ်သားများက လက်နက်ကြီးများဖြင့် ပြန်လည် ပစ်ခတ်ခဲ့ခြင်းကြောင့် ပြည်သူ ၂ ဦး ထိခိုက်ဒဏ်ရာရရှိခဲ့ကြောင်း သိရှိရသည်။", "“စစ်ခွေး အကျအဆုံးတော့ မသိရှိရသေးပါဘူး။ တိုက်ခိုက်မှုအပြီး စစ်ခွေးတွေက ၆၀ မမ လက်နက်ကြီးနဲ့ ပစ်ခတ်လို့ ကားတိုးဂိတ်အနီး ကျရောက် ပေါက်ကွဲခဲ့ပြီး ပြည်သူ ၂ ဦး မစိုးရိမ်ရ ထိခိုက် ဒဏ်ရာရရှိခဲ့ပါတယ်” ဟု ရန်ကုန်တိုင်း ပြည်သူ့ကာကွယ်ရေးအဖွဲ့ တိုက်ခိုက်ရေးတပ်ဖွဲ့ ၁ မှ ဆက်သွယ်ရေးနှင့် မီဒီယာ တာဝန်ခံက ပြောဆိုသည်။", "ထို့ပြင် ဇွန်လ ၉ ရက်နေ့ကလည်း အထက် အင်္ဂဘိုရွာအနီးရှိ လက်ပံပင် စစ်ဆေးရေးဂိတ်ကို ညီနောင် EROများနှင့်အတ် ရန်ကုန်တိုင်း ပြည်သူ့ကာကွယ်ရေးအဖွဲ့ တိုက်ခိုက်ရေးတပ်ဖွဲ့ – ၁ တို့က ပူးပေါင်း တိုက်ခိုက်ခဲ့ကြောင်း သိရသည်။"]
https://yktnews.com/2025/04/211520/	ဝေါမြို့နယ်တွင် ကင်းချထားသော စစ်သားများကို တိုက်ခိုက်မှု ၁ ဦးသေဆုံး၊ စလင်းမြို့နယ်တွင် စစ်မှုထမ်း တပ်သား သစ် ၁ ဦးကို အရှင် ဖမ်းမိ	["ဝေါမြို့နယ်တွင် ကင်းချထားသော စစ်သားများကို တိုက်ခိုက်မှု ၁ ဦးသေဆုံး၊ စလင်းမြို့နယ်တွင် စစ်မှုထမ်း တပ်သား သစ် ၁ ဦးကို အရှင် ဖမ်းမိ", "ရန်ကုန်၊ ဧပြီ ၁၆", "ပဲခူးတိုင်း၊ ဝေါမြို့နယ်၊ လက်ပံရွာတွင် ကင်းချထားသော စစ်ကောင်စီ တပ်သားများ ပစ်ခတ် တိုက်ခိုက်ရာ စစ်သား ၁ ဦး သေဆုံးခဲ့ကြောင်း တောင်ညိုစစ်ကြောင်းမှ တာဝန်ရှိသူတစ်ဦးက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယမန်နေ့ ဧပြီလ ၁၅ ရက်နေ့ နံနက် ၈ နာရီခန့်တွင် ဝေါမြို့နယ်၊ လက်ပံရွာတွင် ကင်းချထားသော အကြမ်းဖက် စစ်ကောင်စီတပ်သားများကို တော်လှန်ရေး တပ်ဖွဲ့များက ဝင်ရောက် တိုက်ခိုက်ရာ စစ်သား ၁ ဦး သေဆုံးပြီး ၁ ဦး ပြင်းထန် ဒဏ်ရာ ရရှိခဲ့ကြောင်း သိရသည်။", "“သူတို့ကင်းချိန်းတဲ့ အျခိန် လှုပ်လှုပ်ရှားရှားဖြစ်တာနဲ့ အတည်ပြုပြီး တခါတည်းဝင်ပစ်ခဲ့တာ။ အဲဒီရွာ မှာက စခတွေ အနေများတယ်။ ကျနော်တို့တောင်ညိုတပ်ရင်းအနေနဲ့ ကျဆုံးရဲဘော်တွေအတွက် ရော၊ မိဘပြည်သူတွေအတွက်ပါ ကျနော်တို့တောင်ညိုတပ်ရင်းရဲ့ ငါတို့တောင်ညို ဘယ်တော့မှ မပြို ဆိုတဲ့ဆောင်ပုဒ်အတိုင်း ဆက်လက်ကြိုးစားနေမှာပါ” ဟု တောင်ညိုစစ်ကြောင်းမှ တာဝန် ရှိသူတစ်ဦးက ပြောဆိုသည်။", "အဆိုပါ တိုက်ခိုက်မှုကို တောင်ညိုတပ်ရင်းနှင့် ပကဖ ပူးပေါင်းတပ်ဖွဲ့တို့က လုပ်ဆောင်ခဲ့ခြင်းဖြစ်ပြီး တော်လှန်ရေး ရဲဘော်များ အထိအခိုက်မရှိ ပြန်လည် ဆုတ်ခွာနိုင်ခဲ့ကြောင်း သိရသည်။", "ထို့ပြင် မကွေးတိုင်း၊ စလင်းမြို့နယ်တွင် စစ်ကြောင်းထိုးလာသော အကြမ်းဖက် စစ်တပ်မှ စစ်မှုထမ်း တပ်သားသစ် ၁ ဦးကို အရှင်ဖမ်းဆီးရမိခဲ့ကြောင်း Peacock Brother Urban Guerrilla အဖွဲ့က ပြောဆိုသည်။", "ဧပြီလ ၁၅ ရက်နေ့တွင် စလင်းမြို့နယ်အတွင်း စစ်ကြောင်းထိုး ၀င်ရောက်လာသော အကြမ်းဖက် စစ်တပ် စစ်ကြောင်းသည် မိုင်း ၁၀ လုံး ထက်မနည်း နင်းမိပြီး အထိနာကာ ပြန်လည် ဆုတ်ခွာသွားကြောင်း၊ စစ်ကြောင်းအတွင်းမှ ထွက်ပြေး လွတ်မြောက်လာသော စစ်မှုထမ်း တပ်သားသစ် ၁ ဦးကို ဒဏ်ရာများနှင့် အရှင် ဖမ်းမိခဲ့ခြင်းဖြစ်ကြောင်း သိရှိရသည်။", "အရှင်ဖမ်းဆီးရမိသော စစ်မှုထမ်း တပ်သားသစ်သည် မောင်ဖိုးအေး ဆိုသူဖြစ်ပြီး စစ်မှုထမ်း အပတ် ၅ မှ သင်တန်းဆင်းဖြစ်ကာ မိုင်းထိမှန်ထားသော ဒဏ်ရာများရရှိခဲ့၍ ဆေးကုသမှုများ ပြုလုပ်ပေးကာ ဒေါင်းညီနောင် မြို့ပြပြောက်ကျားအဖွဲ့မှ ကောင်းမွန်စွာ ထိန်းသိမ်းစောင့်ရှောက်ထားကြောင်းသိရသည်။"]
https://yktnews.com/2024/04/158996/	ဝေါမြို့နယ်ရှိ စစ်တပ်၏ စစ်တောင်းတံတား စစ်ဆေးရေးဂိတ်နှင့် တပ်စွဲထားသော နေရာများကို ဒရုန်းဖြင့် ဗုံးကျဲ တိုက်ခိုက်	["ဝေါမြို့နယ်ရှိ စစ်တပ်၏ စစ်တောင်းတံတား စစ်ဆေးရေးဂိတ်နှင့် တပ်စွဲထားသော နေရာများကို ဒရုန်းဖြင့် ဗုံးကျဲ တိုက်ခိုက်", "ရန်ကုန်၊ ဧပြီ ၂၃", "ပဲခူးတိုင်း၊ ဝေါမြို့နယ်ရှိ အကြမ်းဖက် စစ်တပ်၏ စစ်တောင်းတံတား စစ်ဆေးရေးဂိတ်နှင့် စစ်တပ်က တပ်စွဲထားသော နေရာများကို ဒရုန်းဖြင့် ဗုံးကျဲ တိုက်ခိုက်ခဲ့ကြောင်း ရန်ကုန်တိုင်း ပကဖ ဆက်သွယ်ရေးနှင့် မီဒီယာ တာဝန်ခံက ရန်ကုန်ခေတ်သစ် မီဒီယာသို့ ပြောဆိုသည်။", "ယနေ့ဧပြီလ ၂၃ ရက်နေ့ နံနက်ပိုင်းတွင် ဝေါမြို့နယ်ရှိ အကြမ်းဖက် စစ်တပ်၏ စစ်တောင်းတံတားစစ်ဆေးရေးဂိတ်ကို ရန်ကုန်တိုင်းပကဖနှင့် ERO ညီနောင်များက ပြင်းအားမြင့် ဗုံးသီး ၉ လုံးထက်မနည်း ကျဲချ တိုက်ခိုက်ခဲ့ရာ အကြမ်းဖက် စစ်ကောင်စီ တပ်သားများ ထိခိုက်မှုရှိသော်လည်း အရေအတွက်ကို အတည်မပြုနိုင်သေးကြောင်း သိရသည်။", "“သပြေကန် စစ်တောင်း တံတား စစ်ဆေးရေးဂိတ် နဲ့ စစ်ခွေးတွေ တပ်စွဲထားတဲ့ နေရာတွေကို ပြင်းအားမြင့် ဗုံးသီး ၉ လုံးနဲ့ ကျဲချတိုက်ခိုက်ခဲ့တာပါ။ ဒီကောင်တွေ ကြောက်နေပါပြီ ကြောက်ကန်ကန်ပြီး လက်နက်ကြီးနဲ့ အပြစ်မဲ့ ပြည်သူတွေရှိတဲ့ နေရာတွေဆီ ပစ်တယ်။ အပြင်တောင် မထွက်ရဲ ကြတော့ဘူး။ သတ္တိရှိတဲ့ စစ်တပ်ဆို ပြည်သူတွေကို မထိခိုက်စေတဲ့ တိုက်ခိုက်မှုပဲ လုပ်ပါလို့ ပြောချင်ပါတယ်။ စစ်ခွေးတွေ ထိခိုက်မှုရှိတယ်။ သူတို့ထိလို့ပဲ လက်နက်ကြီးတွေနဲ့ ရမ်းသမ်းပစ်ခတ်တာ ကျွန်တော်တို့က ပြင်းအားမြင့်ဗုံး ၉လုံးထက် မနည်း ကျဲချတိုက်ခိုက်ခဲ့တာပါ” ဟု ရန်ကုန်တိုင်း ပကဖ ဆက်သွယ်ရေးနှင့် မီဒီယာ တာဝန်ခံက ပြောဆိုသည်။", "တော်လှန်ရေး တပ်ဖွဲ့များက ဒရုန်းဖြင့် ဗုံးကျဲ တိုက်ခိုက်ပြီးနောက် အကြမ်းဖက် စစ်တပ်က အနီးတဝိုက်ရှိ ကျေးရွာများကို လက်နက်ကြီး၊ လက်နက်ငယ်များဖြင့် ရမ်းသမ်းပစ်ခတ်ခဲ့ကြောင်း သိရသည်။"]
https://yktnews.com/2024/01/140350/	ဝေါမြို့နယ်ရှိ ပျူစောထီးဂိတ်ကို ဝင်ရောက် တိုက်ခိုက်မှု ၁ ဦးသေဆုံးပြီး ၃ ဦးအရှင်ဖမ်းမိကာ သေနတ် ၂ လက်သိမ်းဆည်းရရှိ	["ဝေါမြို့နယ်ရှိ ပျူစောထီးဂိတ်ကို ဝင်ရောက် တိုက်ခိုက်မှု ၁ ဦးသေဆုံးပြီး ၃ ဦးအရှင်ဖမ်းမိကာ သေနတ် ၂ လက်သိမ်းဆည်းရရှိ", "ရန်ကုန်၊ ဇန်နဝါရီ ၁၆", "ပဲခူးတိုင်း၊ ဝေါမြို့နယ်၊ အုတ်ဖို ၃ ကျေးရွာအထွက်ရှိ ပျူစောထီး ဂိတ်ကို ဝင်ရောက်တိုက်ခိုက်ခဲ့ရာ ပျူစောထီး ၁ ဦး သေဆုံးပြီး ၃ ဦးအရှင်ဖမ်းမိကာ သေနတ် ၂ လက် သိမ်းဆည်းရရှိခဲ့ကြောင်း Bago Region PDF တပ်ဖွဲ့မှ တာဝန်ရှိသူတစ်ဦးက ရန်ကုန်ခေတ်သစ် သတင်း ဌာနထံသို့ ပြောကြားသည်။", "ယမန်နေ့ ဇန်နဝါရီလ ၁၅ ရက် ည ၉ နာရီ မိနစ် ၃၀ ခန့်က ဝေါမြို့နယ် အုတ်ဖို – ၃ ကျေးရွာ အထွက် ရှိ ပျူစောထီး ၇ ဦး‌ကျော် လုံခြုံရေး ယူထားသော စစ်ဆေးရေး ဂိတ်စခန်းကို တော်လှန်ရေး တပ်ဖွဲ့များက ဝင်ရောက်တိုက်ခိုက်ခဲ့ရာ ပျူစောထီး ၁ ဦး သေဆုံးပြီး ၃ ဦးအရှင်ဖမ်းမိကာ ကိုးလုံး လက်လုပ် သေနတ် ၂ လက်သိမ်းဆည်းရရှိခဲ့ကြောင်း သိရသည်။", "အဆိုပါ တိုက်ခိုက်မှုကို ပဲခူးခရိုင် အတွင်းရှိ ဝေါမြို့နယ် ပြည်သူ့ကာကွယ်ရေးအဖွဲ့၊ ကဝမြို့နယ် ပြည်သူ့ကာကွယ်ရေးအဖွဲ့၊ ဒိုက်ဦးမြို့နယ် ပြည်သူ့ကာကွယ်ရေးအဖွဲ့၊ သနပ်ပင်မြို့နယ် ပြည်သူ့ ကာကွယ်ရေးအဖွဲ့နှင့် အင်းတကော်မြို့နယ် ပြည်သူ့ကာကွယ်ရေးအဖွဲ့တို့ ပူးပေါင်းကာ တိုက်ခိုက် ခဲ့ခြင်းဖြစ်ပြီး ပြည်သူ့ကာကွယ်ရေးအဖွဲ့ဝင်များ အထိအခိုက်မရှိ ဆုတ်ခွာနိုင်ခဲ့ကြောင်း သိရှိရသည်။", "ယင်းတိုက်ခိုက်မှုအတွင်း ပျူစောထီးများ ပြန်လည်ပစ်ခတ်နိုင်ခြင်း မရှိဘဲ သေဆုံးဖမ်းဆီးခံရပြီး ကျန်သူများမှာ ထွက်ပြေးလွတ်မြောက်သွားကြောင်း၊ ဖမ်းဆီးရမိသော ပျူစောထီး ၃ ဦးကိုလည်း စစ်သုံ့ပန်း ဥပဒေများနှင့်အညီ ထိန်းသိမ်းထားရှိပြီး စစ်ဆေးမှုများ ဆက်လက်ပြုလုပ်သွားမည်ဖြစ်ကြောင်း Bago Region PDF မှ တာဝန်ရှိသူ တစ်ဦးက ပြောဆိုသည်။"]
https://yktnews.com/2023/09/124068/	ဝေါမြို့နယ်ရှိ လက်ပံရွာမှ စစ်ကောင်စီတပ်ဖွဲ့ဝင်များကို ဝင်ရောက် ပစ်ခတ်မှု ၁ ဦးသေဆုံးပြီး သေနတ် ၁ လက် သိမ်းဆည်းရရှိ	["ဝေါမြို့နယ်ရှိ လက်ပံရွာမှ စစ်ကောင်စီတပ်ဖွဲ့ဝင်များကို ဝင်ရောက် ပစ်ခတ်မှု ၁ ဦးသေဆုံးပြီး သေနတ် ၁ လက် သိမ်းဆည်းရရှိ", "ရန်ကုန်၊ စက်တင်ဘာ ၂၆", "ပဲခူးတိုင်း၊ ဝေါမြို့နယ်ရှိ လက်ပံရွာမှ စစ်ကောင်စီတပ်ဖွဲ့ဝင်များကို ဝင်ရောက် ပစ်ခတ်ရာ ၁ ဦးသေဆုံးပြီး သေနတ် ၁ လက် သိမ်းဆည်းရရှိခဲ့ကြောင်း တော်လှန်ရေး တပ်ဖွဲ့ဝင်များက ရန်ကုန်ခေတ်သစ် မီဒီယာသို့ ပြောဆိုသည်။", "စက်တင်ဘာလ ၂၆ ရက်နေ့ နံနက် ၈ နာရီ ၄၃ မိနစ်ခန့်တွင် ဝေါမြို့နယ်၊ လက်ပံကျေးရွာ ကုန်းပေါ်ကြီး ကူးတို့ဆိပ်ရှိ စစ်သားနှင့် ပျူစောထီးများကို တော်လှန်ရေး တပ်ဖွဲ့များက ဝင်ရောက် ပစ်ခတ် တိုက်ခိုက်ခဲ့ရာ စစ်သား ၁ ဦးသေဆုံးပြီး ပျူစောထီး ၂ ဦး ဒဏ်ရာရရှိကာ သေနတ် ၁ လက် သိမ်းဆည်းရရှိခဲ့ကြောင်း သိရသည်။", "ပစ်ခတ် တိုက်ခိုက်မှုအတွင်း အကြမ်းဖက် စစ်တပ်ထံမှ G-3 သေနတ် ၁ လက် ၊ ကျည်ဘောက် ၄ ဘောက် ၊ ၇.၆၂ ကျည် ၆၂ တောင့် နှင့် လက်ပစ်ဗုံး. ၁ လုံး တို့ သိမ်းပိုက်ရရှိခဲ့ကြောင်းသိရှိရသည်။", "အဆိုပါ ပစ်ခတ်မှု ဖြစ်ပွားပြီးနောက် နံနက် ၁၀ နာရီခန့်တွင်ကျိုက်ထိုမြို့နယ်ရှိ အကြမ်းဖက် စစ်တပ်၏ သိမ်ဇရပ် အမတ ၃၁၀ မှ ၈၁ မမ လက်နက်ကြီး ၆ လုံးပစ်ခတ်ခဲ့ရာ ဝေါမြို့နယ်၊ ပေါက်တန်းရွာရှိ ကျွန်းရွှေဝါ သောင်အတွင်းသို့ ၁ လုံး ကျရောက် ပေါက်ကွဲခဲ့ကာ ပြည်သူများ ထိခိုက်မှုမရှိဘဲ စပါးခင်းများ ပျက်ဆီးခဲ့ကြောင်း သိရသည်။", "လက်ရှိချိန်တွင် အကြမ်းဖက် စစ်တပ်က လက်ပံကျေးရွာကို မြစ်ကျိးစံပြကျေးရွာ မှ တဆင့် ဆိုင်ကယ် ၃ စီး ၊ အိမ်စီးကား ၂ စီး ၊ Faw ကားကြီး ၁ စီး တို့ဖြင့် ရောက်ရှိလာပြီး လက်နက်ကြီးများဖြင့် ထပ်မံ ပစ်ခတ်မှုများ ဖြစ်ပွားနိုင်ကြောင်း သိရှိရသည်။"]
https://yktnews.com/2023/12/134393/	ဝေါမြို့နယ်၊ ကျောက်ကြီးနှင့် မုန်းမြို့တို့တွင် စစ်တပ်က လေယာဉ်ဖြင့် ဗုံးကျဲခြင်း၊ လက်နက်ကြီး ပစ်ခတ်မှုကြောင့် အဘွားအို ၁ ဦးသေဆုံးပြီး နေအိမ်၊ ဆေးပေးခန်းနှင့် ဘုန်းကြီးကျောင်းများ ပျက်စီး၊	["ဝေါမြို့နယ်၊ ကျောက်ကြီးနှင့် မုန်းမြို့တို့တွင် စစ်တပ်က လေယာဉ်ဖြင့် ဗုံးကျဲခြင်း၊ လက်နက်ကြီး ပစ်ခတ်မှုကြောင့် အဘွားအို ၁ ဦးသေဆုံးပြီး နေအိမ်၊ ဆေးပေးခန်းနှင့် ဘုန်းကြီးကျောင်းများ ပျက်စီး၊", "မူဆယ်တွင် တိုက်လေယာဉ်ဖြင့် ဗုံးကျဲ၍ ၄ လသား ကလေးသေဆုံး", "ရန်ကုန်၊ ဒီဇင်ဘာ ၄", "ပဲခူးတိုင်း ဝေါမြို့နယ်တွင် စစ်တပ်က လက်နက်ကြီးများဖြင့် ပစ်ခတ်သဖြင့် ပြည်သူ ပိုင်နေအိမ်များ၊ ဘုန်းကြီးကျောင်းများနှင့် ထိခိုက်ပျက်စီးကြောင်း ဒေသပြည်သူများက ပြောဆိုသည်။", "ဒီဇင်ဘာလ ၃ ရက်နေ့ မွန်းတည့် ၁၂ နာရီအချိန်မှစတင်၍ ပဲခူးတိုင်း ၊ ဝေါမြို့နယ် ၊ အထက်ကွေ့ကြီးကျေးရွာရှိ စစ်တပ်က ၁၂၀ မမ ဖြင့်လည်းကောင်း၊ လက်ပံကျေးရွာတွင် စစ်တပ်က ၈၁ မမ ဖြင့်လည်းကောင်း ပစ်ခတ်ရာ ခရွဲကျေးရွာ နှင့် ထင်းတဲရပ်ကွက် ရှိ", "အရပ်သား ပြည်သူ များ၏ နေအိမ်များနှင့် အဆောက်အအုံများ ထိမှန်ပျက်စီးခြင်း ၊ ကျေးရွာမီးသွယ်တန်းထားသော မီးကြိုးများ ထိမှန်ပျက်စီးခဲ့ကြောင်း၊ ထင်းတဲရပ်ကွက်ရှိ ဓမ္မာရုံမှာလည်း ၈၁ မမ လက်နက်ကြီးကျရောက်ပေါက်ကွဲခဲ့သဖြင့် ဓမ္မာရုံပျက်စီးပြီး လူနေအိမ်အချို့လည်း ထိမှန်ပျက်စီးခဲ့ကြောင်း သိရှိရသည်။", "ထို့အတူ စစ်တပ်၏ ပစ်ခတ်မှုကြောင့် ခရွဲရွာ ကျေးလက် ဆေးပေးခန်း ၊ ခရွဲရွာ ဘုရားကုန်းဘုန်းကြီးကျောင်း နှင့် တောင်ကျောင်း ၊ မြောက်ကျောင်းတို့တွင် ၁၂၀ မမ လက်နက်ကြီး ၂ လုံး ကျရောက်ပေါက်ကွဲခဲ့သဖြင့် ဆေးခန်းနှင့် ဘုန်းကြီးကျောင်း ပျက်စီးသွားကြောင်း သိရှိရသည်။", "လက်ပံကျေးရွာ ကမ်းနားပိုင်း မှ စစ်တပ်က ၈၁ မမ ၊ ၄၀ မမ များ ဖြင့်လည်းကောင်း၊ ခမရ ၅၉၈ ကလည်း ၈၁ မမ ဖြင့်လည်းကောင်း၊", "အထက်ကွေ့ကြီး ဝေဠုဝန် ဘုန်းကြီးကျောင်းတွင်တပ်စွဲထားသော စစ်တပ်က ၁၂၀ မမ လက်နက်ကြီးများဖြင့်လည်းကောင်း အချက် ၃၅ ကြိမ် ပစ်ခတ်ခဲ့ကြောင်း ၊ ထိုသို့ ပစ်ခတ်မှုကြောင့် ဆေးပေးခန်း ၊ ဘုန်းကြီးကျောင်း အချို့ လက်နက်ကြီး ထိမှန်ပျက်စီးခဲ့ကြောင်း သိရှိရသည်။", "အလားတူ ပဲခူးတိုင်း ကျောက်ကြီးမြို့နယ်၊ နွယ်တန်းရွာတွင် စစ်တပ်က လေယာဉ်ဖြင့် ဗုံးကျဲသဖြင့် အိမ်မွေးဝက်များ သေဆုံးကြောင်း၊ မုန်းမြို့ ၁ ရပ်ကွက် တွင် စစ်တပ်၏ လေယာဉ်ဖြင့် ဗုံးကျဲမှုကြောင့် အသက် ၈၄ နှစ်အရွယ် အဘွားအို ဗုံးစ ထိမှန် သေဆုံးကြောင်း၊ ပြည်သူ ၂ ဦး ဒဏ်ရာရရှိကြောင်း သိရှိရသည်။", "ထို့အတူ ဒီဇင်ဘာလ ၂ ရက်နေ့ ရှမ်းပြည်နယ်မြောက်ပိုင်း၊ မူဆယ်မြိုနယ်၊ နမ့်ခွမ်ကျေးရွာ၊ စယ်လန့်ကျေးရွာ နှင့် ၁၀၅ မိုင်တွင် စစ်ကောင်စီတပ်က လေကြောင်းအသုံးပြုပြီး ဗုံးကြဲတိုက်ခိုက်မှုကြောင့် ၄ လသားအရွယ်ကလေးငယ် ၁ ဦး သေဆုံးကာ အရပ်သား ၃ ဦး ထိခိုက်ဒဏ်ရာရရှိခဲ့ပြီး နေအိမ် ၁၀ လုံးခန့် ထိခိုက်ပျက်စီးခဲ့ကြောင်း သိရှိရသည်။", "ထို့ပြင် ဒီဇင်ဘာလ ၃ ရက်နေ့တွင် ရှမ်းပြည်နယ်၊မြောက်ပိုင်း၊ နမ့်ခမ်းမြို့ ရပ်ကွက်(၁)မန့်ခမ်းရှိ နေအိမ်များကို စစ်တပ်က လက်နက်ကြီးဖြင့် ပစ်ခတ်ခဲ့ကြောင်း သိရှိရသည်။"]
https://yktnews.com/2024/03/150895/	ဝေါမြို့နယ်၊ ငှက်ပျော်တပင်သောင်တွင် စစ်တပ်ထောင်ထားသော မြေမြုပ်မိုင်းပေါက်ကွဲမှုကြောင့် အသက် ၅ နှစ်အရွယ် မောင်ကောင်းပြည့်ဖြိုး သေဆုံးပြီး ၂ ဦးဒဏ်ရာရ	["ဝေါမြို့နယ်၊ ငှက်ပျော်တပင်သောင်တွင် စစ်တပ်ထောင်ထားသော မြေမြုပ်မိုင်းပေါက်ကွဲမှုကြောင့် အသက် ၅ နှစ်အရွယ် မောင်ကောင်းပြည့်ဖြိုး သေဆုံးပြီး ၂ ဦးဒဏ်ရာရ", "ရန်ကုန်၊ မတ် ၁၆", "ပဲခူးတိုင်း၊ ဝေါမြို့နယ်၊ ငှက်ပျော်တပင်သောင်တွင် စစ်တပ်ထောင်ထားသော မြေမြုပ်မိုင်းပေါက်ကွဲမှုကြောင့် အသက် ၅ နှစ်အရွယ် မောင်ကောင်းပြည့်ဖြိုး သေဆုံးပြီး ၂ ဦးဒဏ်ရာရရှိကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုသည်။", "မတ်လ၁၃ ရက်နေ့ မွန်းလွဲ ၃ နာရီ ၂၈ မိနစ်အချိန် ပဲခူးတိုင်း ၊ ဝေါမြို့နယ်၊ ကျွန်းရွှေဝါအုပ်စု ၊ ငှက်ပျောတပင် သောင် အရှေ့ဘက်ခြမ်း စစ်တပ်ထောင်ထားသော မိုင်းပေါက်ကွဲ၍ ကလေးငယ် ၂ ဦးနှင့် အမျိုးသား ၁ ဦး ထိခိုက်ဒဏ်ရာရရှိကြောင်း၊ ထိခိုက်ခဲ့သော ကလေးများ မှာ ဝေါမြို့နယ် ၊ အုတ်ဖို ၁ ကျေးရွာ တွင် နေထိုင်သော", "ဦးသောင်းဟန်နှင့် ဒေါ်ကေသီ၏ သား အသက် ၅ နှစ်အရွယ် မောင်ကောင်းပြည့်ဖြိုး နှင့် အခြားကလေး ၁ ဦးတို့ ဖြစ်ကြောင်း၊ အမျိုးသား ၁ ဦးမှာလည်း အနည်းငယ် ဒဏ်ရာရရှိကြောင်း သိရှိရသည်။", "“မောင်ကောင်းပြည့်ဖြိုးက မျက်လုံး နှင့် ကိုယ်လုံး မိုင်းအစ မှန်တယ်။ အဲဒါ ပဲခူးဆေးရုံတင်ပို့တာမှာ မိုင်းထိမှန် ဒဏ်ရာတွေနဲ့ ပဲခူးဆေးရုံမှာ သေဆုံးပါတယ်။ ကလေး မှာ ဗိုက်ကနေ မျက်နှာ အထိ အရေပြားပျက်စီး ပေါက်ပြဲ", "ဒဏ်ရာတွေနဲ့ ဆေးကုသမှု ခံယူရင်း သေဆုံးပါတယ်။ ကျန်တဲ့ကလေးကတော့ သက်သာပါတယ်။ ” ဟု ဒေသပြည်သူတစ်ဦးက ပြောဆိုသည်။", "ကလေးငယ်များကို ထိမှန်သော မြေမြုပ်မိုင်းမှာ ပဲခူး ဘောနက်ကြီး အခြေစိုက် အမြောက်တပ် ၂၀၅ မှ စစ် ကြောင်းက ဇန်နဝါရီလ ၃၁ ရက်နေ့ ဝေါမြို့နယ်ဘက်သို့ စစ်ကြောင်းထိုးစဉ် ထောင်ထားခဲ့သော မိုင်းဖြစ် ကြောင်း၊ အဆိုပါ စစ်ကြောင်းသည် ဝေါမြို့နယ်၊ ကျွန်းရွှေဝါအုပ်စု ၊ ငှက်ပျောတပင် သောင် အရှေ့ဘက်ခြမ်း သို့ စစ်ကြောင်းထိုးပြီး ပြည်သူများ၏ ပစ္စည်းများကို လုယက်ကာ နေအိမ်များကို ဖျက်ဆီးသွားသော စစ်ကြောင်း ဖြစ်ကြောင်း သိရှိရသည်။"]
https://yktnews.com/2023/11/133788/	ဝေါမြို့နယ်၊ သူရဲသမိန်ရဲစခန်းတိုက်ခိုက်သိမ်းမှု ရဲစခန်းအမှုးအပါအဝင် ၉ ဦးသေဆုံး၊ ရွှေကျင်မြို့နယ်ရှိ ခမရ ၅၉၈ တပ်စခန်းကိုလည်း ဝင်ရောက်တိုက်ခိုက်	["ဝေါမြို့နယ်၊ သူရဲသမိန်ရဲစခန်းတိုက်ခိုက်သိမ်းမှု ရဲစခန်းအမှုးအပါအဝင် ၉ ဦးသေဆုံး၊ ရွှေကျင်မြို့နယ်ရှိ ခမရ ၅၉၈ တပ်စခန်းကိုလည်း ဝင်ရောက်တိုက်ခိုက်", "ရန်ကုန်၊ နိုဝင်ဘာ ၃၀", "ပဲခူးတိုင်း၊ ဝေါမြို့နယ်ရှိ စစ်ကောင်စီလက် အောက်ခံ သူရဲသမိန်ကျေးရွာရဲစခန်းကို တိုက်ခိုက် သိမ်းပိုက် ခဲ့ရာ စခန်းမှူးအပါအဝင် ၉ ဦးသေဆုံးခဲ့ကြောင်း Bago Region PDF တပ်မှ တာဝန်ရှိသူတစ်ဦးက ရန် ကုန်ခေတ်သစ်သတင်းဌာနထံသို့ ပြောကြားသည်။", "နိုဝင်ဘာလ ၂၇ ရက်နေ့ နံနက် ၅ နာရီခန့်အချိန် ဝေါမြို့နယ်၊ သူရဲသူမိန်ကျေးရွာကို အကြမ်းဖက်စစ်သား၊ ရဲ ပူး ပေါင်း အင်အား ၅၀ ခန့်ဖြင့် တပ်စွဲထားသော စစ်တပ်အောက်ခံ ရဲစခန်း ကို KNLA ပူးပေါင်းတပ်ဖွဲ့က ဝင် ရောက်စီးနင်းတိုက်ခိုက်ခဲ့ရာ ရဲစခန်းမှူးအပါအဝင် ၄ ဦး၊ စစ်သား ၃ ဦး၊ ပျူစောထီး ၁ ဦးနှင့် ရာအိမ် မှူး တစ်ဦး စုစုပေါင်း ၉ ဦးသေဆုံးခဲ့ပြီး သေနတ် ၄ လက်သိမ်းဆည်းရရှိခဲ့ကြောင်း သိရသည်။", "အဆိုပါ တိုက်ခိုက်မှုကို ကရင်အမျိုးသားလွတ်မြောက်ရေးတပ်မတော်(KNLA)၊ PDF ပူးပေါင်းတပ်ဖွဲ့က လုပ်ဆောင်ခဲ့ခြင်းဖြစ်ပြီး တော်လှန်ရေး ရဲဘော်တစ်ဦးကျဆုံးခဲ့ကြောင်း သိရသည်။", "ယင်းစခန်းသိမ်းတိုက်ပွဲအတွင်း အကြမ်းဖက်စစ်ကောင်စီတပ်မှ ဗိုလ်မှူးဆိုသူက အရပ်ဝတ်လဲကာ ထွက်ပြေးသွားကြောင်း၊ အနီးအနားရှိ မြစ်ကျိုး၊ လက်ပံ၊ အညာစု စသည့်ကျေးရွာများတွင် အထိုင်ချ ထားသော စစ်ကောင်စီတပ်ဖွဲ့မှ လက်နက်ကြီးပစ်ကူပေးခြင်းတို့သဖြင့် စခန်းသိမ်းပိုက်နိုင်သော်လည်း မီးရှို့ဖျက်ဆီးနိုင်ခြင်းမရှိဘဲ ပြန်လည် ဆုတ်ခွာခဲ့ရကြောင်း သိရသည်။", "အလားတူ နိုဝင်ဘာလ ၂၇ ရက် နံနက် ၅ နာရီခန့်က ဝေါမြို့နယ် တစ်ဖက်ကမ်း ရွှေကျင်မြို့နယ်၊ ကွမ်း ဆိပ် ကျေးရွာအခြေစိုက် စစ်ကောင်စီ၏ ခမရ ၅၉၈ တပ်စခန်းကို KNLA၊ PDF ပူးပေါင်းတပ်များက တိုက် ခိုက်ခဲ့ပြီး နှစ်ဖက်ထိခိုက်မှုအခြေအနေ မသိရသေးကြောင်း သိရသည်။"]
https://yktnews.com/2024/01/142174/	ဝေါမြို့နယ်၊ အုတ်ဖို ၃ ရွာရှိ စစ်တပ် ဂိတ်စခန်း တိုက်ခိုက်ခံရပြီးနောက် အညာစုရွာနှင့် အထက်ဝိုင်းပါတ်ရွာမှ ပြည်သူ ၂၈ ဦးကို စစ်တပ်က အကြောင်းမဲ့ ဖမ်းဆီးသွား	["ဝေါမြို့နယ်၊ အုတ်ဖို ၃ ရွာရှိ စစ်တပ် ဂိတ်စခန်း တိုက်ခိုက်ခံရပြီးနောက် အညာစုရွာနှင့် အထက်ဝိုင်းပါတ်ရွာမှ ပြည်သူ ၂၈ ဦးကို စစ်တပ်က အကြောင်းမဲ့ ဖမ်းဆီးသွား", "ရန်ကုန်၊ ဇန်နဝါရီ ၂၇", "ပဲခူးတိုင်း၊ ဝေါမြို့နယ်၊ အုတ်ဖို ၃ ရွာရှိ အကြမ်းဖက် စစ်တပ် ဂိတ်စခန်း တိုက်ခိုက်ခံရပြီးနောက် အညာစုရွာနှင့် အထက်ဝိုင်းပါတ်ရွာမှ ပြည်သူ ၂၈ ဦးကို စစ်တပ်က အကြောင်းမဲ့ ဖမ်းဆီးသွားကြောင်း ဒေသပြည်သူများက ရန်ကုန်ခေတ်သစ် မီဒီယာသို့ ပြောဆိုသည်။", "ဇန်နဝါရီလ ၁၅ ရက်နေ့ ည ၉ နာရီ ၃ဝ မိနစ်တွင် အင်းတကော်၊ ဝေါ၊ သနပ္ပင်၊ ကဝနှင့် ဒိုက်ဦး မြို့နယ်ရှိ ပြည်သူ့ကာကွယ်ရေး တပ်ဖွဲ့များ ပူးပေါင်းကာ ဝေါမြို့နယ်၊ အုတ်ဖို ၃ ကျေးရွာရှိ အကြမ်းဖက် စစ်တပ် ဂိတ်စခန်းကို ဝင်ရောက် တိုက်ခိုက်ခဲ့ရာ ပျူစောထီး ခေါင်းဆောင် ၁ ဦး သေဆုံးပြီး စစ်သင်တန်းဆင်း ပျူစောထီး ၃ ဦးကို ကိုးလုံးသေနတ် ၂ လက်နှင့်အတူ အရှင် ဖမ်းဆီးနိုင်ခဲ့ကြောင်း သိရသည်။", "အဆိုပါ အကြမ်းဖက် စစ်တပ် ဂိတ်စခန်း တိုက်ခိုက်ခံရပြီးနောက် ဇန်နဝါရီလ ၂၄ ရက်နေ့တွင် အကြမ်းဖက် စစ်ကောင်စီ တပ်သားများက ဆင်ရွာဘက်မှ ကား ၁၂ စီးဖြင့်ဆင်းလာပြီး ဇန်နဝါရီလ ၂၅ ရက်နေ့တွင် ဝေါမြို့နယ်၊ အညာစုကျေးရွာနှင့် အထက်ဝိုင်းပါတ်ရွာကို စစ်ကြောင်းထိုး ဝင်ရောက်ကာ ပြည်သူ ၂၈ ဦးကို ဖမ်းဆီးသွားကြောင်းသိရသည်။", "အကြမ်းဖက် စစ်တပ် ဖမ်းဆီးသွားသော အညာစုရွာမှ ပြည်သူ ၂၃ ဦးမှာ ဦးစိန်ထွန်းကြည် ၊ ဦးသန်းဝင်း ၊ ဦးကျော်ဇင်အောင် ၊ ဦးဌေး ၊ ဦးဗလကြီး ၊ ဦးမင်းအောင် ၊ ဦးဘာဘူ ၊ ဦးချစ်ဦး ၊ ဦးဝင်းကို ၊ ဦးညီညီ ၊ ဦးအောင် ၊ ဦးမောင်စန်းလွင် ၊ ဦးနိုင်ဝင်း ၊ ဦးခင်လှိုင် ၊ ဦးမြင့်သောင်း၊ ဦးလင်း ၊ ဦးဝင်းဦး ၊ ဦးဘူးသီး(ခ)ဦးလှဝင်းအောင် ၊ ဦးသန်းဝင်း ၊ ဒေါ်အေးသူဇာ ၊ ဒေါ် ခင်ထွေးနှင့် ၎င်း၏ သမီး ၂ ဦး နှင့် အထက်ဝိုင်းပါတ်ရွာ မှ ဖမ်းဆီသွားသော ပြည်သူ ၅ ဦးမှာ ဦးသန်းဌေး ၊ မောင်မြင့်သန်း ၊ ကိုမြင့်ဝေ ၊ ကိုဖိုးကျော် ၊ ကိုဇင် တို့ ဖြစ်ကြောင်းသိရသည်။", "ယင်းဖမ်းဆီးခံရသူများထဲမှ အညာစုရွာသား ဖြစ်သူ ဦးဘူးသီး(ခ)ဦးလှဝင်းအောင် နှင့် ဦးဝင်းဦး တို့ကို သူရဲသမိန်ရဲစခန်းတွင် ဖမ်းဆီးထားပြီး အထက်ဝိုင်းပါတ်ရွာသား ဖြစ်သူ ကိုဇင် ကို ပျဥ်ပုံကြီး စစ်တပ်စခန်း၌ ဖမ်းဆီထားကာ ကျန်ရှိသောပြည်သူ ၂၅ ဦးကို ဘောနတ်ကြီး ၃၉မိုင်အနီးရှိ အကြမ်းဖက် စစ်တပ်၏ မစခ ၉၀၁ နှင့် အမတ ၂၀၅ ရှိ စစ်ကြောရေးတို့၌ ဖမ်းဆီး ထားကြောင်း သိရှိရသည်။", "Photo – ၂၀၂၃ ခုနှစ်၊ ဧပြီလ ၂၁ ရက်နေ့တွင် ဖားကန့်မြို့နယ်၊ မှော်ဘုံကျေးရွာမှ ပြည်သူများကို အကြမ်းဖက် စစ်တပ်က ဝင်ရောက် ဖမ်းဆီးနေစဥ်"]
https://yktnews.com/2023/02/89721/	ဝေါမြို့နှင့်ဖြူးမြို့တို့တွင် ရဲများကို ပစ်ခတ်တိုက် ခိုက် မှုများဖြစ်ပွားပြီး ရဲ ၂ ဦးသေဆုံးကာ အများအပြားဒဏ်ရာရ ၊ ဖြူးတွင် အလှူအိမ်မှ ဆက်ကြေးယူပြီးပြန်လာသည့် ရဲတပ်ဖွဲ့ဝင်များကို မိုင်းဆွဲတိုက်ခိုက်	["ဝေါမြို့နှင့်ဖြူးမြို့တို့တွင် ရဲများကို ပစ်ခတ်တိုက် ခိုက် မှုများဖြစ်ပွားပြီး ရဲ ၂ ဦးသေဆုံးကာ အများအပြားဒဏ်ရာရ ၊ ဖြူးတွင် အလှူအိမ်မှ ဆက်ကြေးယူပြီးပြန်လာသည့် ရဲတပ်ဖွဲ့ဝင်များကို မိုင်းဆွဲတိုက်ခိုက်", "ရန်ကုန်၊ ဖေဖော်ဝါရီ ၂၇", "ပဲခူးတိုင်း၊ ဝေါမြို့ နှင့် ဖြူးမြို့တို့တွင် ရဲများကို ပစ်ခတ်တိုက်ခိုက်မှုများဖြစ်ပွားပြီး ရဲ ၂ ဦးသေဆုံးကာ အများအပြား ဒဏ်ရာရကြောင်း ဒေသကာကွယ်ရေးတပ်များနှင့် ဒေသပြည်သူများထံမှ သိရှိရသည်။", "ဖေဖော်ဝါရီလ ၂၆ ရက်နေ့ ည ၈ နာရီ ၂၀ မိနစ်အချိန် ဝေါမြို့ အရှေ့ဘက် ဘုရားပျိုလမ်းထိပ်တွင် ရဲများ၊ ဆယ်အိမ်မှူး၊ ရာအိမ်မှူး ပါဝင်သော အဖွဲ့ကို ပစ်ခတ်မှုဖြစ်ပွားပြီး ၂ ဦးသေဆုံးကြောင်း၊ ၃ ဦး ဒဏ်ရာ အပြင်းအထန်ရရှိကြောင်း သိရှိရသည်။", "“ဝေါမြို့ အရှေ့ဘက်ည ၈ နာရီ ၂၀ မိနစ်အချိန် ဘုရားပျိုလမ်းထိပ်မှာ ၅ ဦး အပစ်ခံရတယ်။ ၂ ဦး သေသွားပြီး ၃ကောင် က ဆန့်ငင်ဆန့်ငင် ဖြစ်နေတယ်။ ရာအိမ်မှုးရော ဆယ်အိမ်မှူးရော ပါပါတယ်။ ရဲတွေရော ပါတယ်” ဟု ဒေသပြည်သူတစ်ဦးက ပြောသည်။", "အလားတူ ပဲခူးတိုင်း၊ ဖြူးမြို့နယ်တွင် ဆက်ကြေးကောက်ပြီး ပြန်လာသည့် ရဲတပ်ဖွဲ့ဝင်များကို ဖြူးမြိုနယ် ပကဖ က မိုင်းဆွဲတိုက်ခိုက်ခဲ့ကြောင်း Bago Region PDF တပ်ဖွဲ့ထံမှ သိရသည်။", "ဖေဖော်ဝါရီလ ၂၆ ရက်နေ့ မွန်းလွဲ ၁၂ နာရီ‌ခန့်တွင် ဖြူးမြို့နယ် ကညွတ်ကွင်းမြို့ အရှေ့ဘက် ခင်ကြီးရွာနှင့် သရက်ကုန်းရွာအကြား၌ ဘုရားလဟာကျေးရွာမှပြန်လာသော အကြမ်းဖက် စစ်တပ် လက်အောက်ခံ ရဲတပ်ဖွဲ့ဝင်များကို ဖြူးမြို့နယ် ပကဖ မှ ဗိုလ်ကျားကြီး ဦးဆောင်သော အဖွဲ့က နန်းထိုက်အောင် စစ်ဆင်ရေးအဖြစ် မိုင်းဆွဲ တိုက်ခိုက်ခဲ့ကြောင်း သိရသည်။", "မိုင်းဆွဲ တိုက်ခိုက်မှု ဖြစ်ပွားပြီးနောက် အပြန်အလှန် ပစ်ခတ်မှု ဖြစ်ပွားခဲ့ကာ နယ်ထိန်း သန့်စင်အောင် ဦးခေါင်းကျည် ထိမှန်၍ အရေးပေါ် အတွင်းလူနာဖြင့် နေပြည်တော် ဆေးရုံသို့ ပိုဆောင်ခဲ့ရကာ ကျန် ရဲ ၃ ဦးလည်း ထိခိုက် ဒဏ်ရာရရှိခဲ့ကြောင်း သိရှိရသည်။", "ဘုရားလဟာကျေးရွာတွင် အကြမ်းဖက် စစ်ကောင်စီခန့် အုပ်ချုပ်ရေးမှူးသည် ၎င်း၏အလှူအား လုံခြုံရေး ယူပေးရန် စစ်သားများကို ၂ သိန်းကျပ်နှင့် ရဲများကို ၁ သိန်းကျပ်ဖြင့် ငှားရမ်းရကြောင်း၊ ထို ငှားရမ်းခ ဆက်ကြေးယူပြီး ပြန်လာစဥ်၌ ဖြူးမြိုနယ် ပကဖမှ ဗိုလ်ကျားကြီးအဖွဲ့က စောင့်ကြို တိုက်ခိုက်ခဲ့ခြင်းဖြစ်ကြောင်း၊ တိုက်ပွဲအတွင်း မြို့နယ်ပကဖ တပ်ဖွဲ့ဝင်များမှ အထိအခိုက်မရှိ ဆုတ်ခွာနိုင်ခဲ့ကြောင်း သိရသည်။"]
https://yktnews.com/2024/10/189232/	ဝေါ၊ ရှမ်းကိုင်းရွာ စစ်တပ် ဂိတ်ကို ဝင်ရောက် တိုက်ခိုက်စဉ် စခန်းဦးစီး စစ်အရာရှိက တပ်ဖွဲ့ဝင်များကို ချန်ခဲ့ပြီး ထွက်ပြေးသွား၍ လွတ်မြောက်၊ စစ်အရာရှိ ဖုန်းထဲမှ ပျူစောထီး အမည်စာရင်းများ ရရှိထား	["ဝေါ၊ ရှမ်းကိုင်းရွာ စစ်တပ် ဂိတ်ကို ဝင်ရောက် တိုက်ခိုက်စဉ် စခန်းဦးစီး စစ်အရာရှိက တပ်ဖွဲ့ဝင်များကို ချန်ခဲ့ပြီး ထွက်ပြေးသွား၍ လွတ်မြောက်၊ စစ်အရာရှိ ဖုန်းထဲမှ ပျူစောထီး အမည်စာရင်းများ ရရှိထား", "ရန်ကုန်၊ အောက်တိုဘာ ၂၃", "ပဲခူးတိုင်း၊ ဝေါမြို့နယ် ၊ ရှမ်းကိုင်းရွာ အကြမ်းဖက် စစ်တပ် ဂိတ်ကို ဝင်ရောက် တိုက်ခိုက်စဉ် စခန်းဦးစီး စစ်အရာရှိက တပ်ဖွဲ့ဝင်များကို ချန်ခဲ့ပြီး ထွက်ပြေးသွား၍ လွတ်မြောက်သွားပြီး စစ်အရာရှိ ဖုန်းထဲမှ ပျူစောထီး အမည်စာရင်းများ ရရှိထားကြောင်းဝေါမြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ရန်ကုန်ခေတ်သစ် မီဒီယာသို့ ပြောဆိုသည်။", "အောက်တိုဘာလ ၂၂ ရက်နေ့တွင် ရှမ်းကိုင်းကျေးရွာ ရေတံခါးဂိတ်ရှိ အကြမ်းဖက် စစ်သား နှင့် ပျူစောထီးများ ရှိနေသော ရွာအဝင်ဂိတ်ကို KNLA ဦးဆောင်သော ဝေါမြို့နယ် ပြည်သူ့ကာကွယ်ရေးတပ်ဖွဲ့ဝင်များက သွားရောက် တိုက်ခိုက် စခန်းဦးစီး အရာရှိက စစ်ကောင်စီ တပ်သားများကို ချန်ခဲ့ပြီးထွက်ပြေး လွတ်မြောက်သွားခြင်းဖြစ်ကြောင်း သိရသည်။", "အဆိုပါ အရာရှိ၏ လက်ကိုင်ဖုန်းကို‌ တော်လှန်ရေး တပ်ဖွဲ့ဝင်များက သိမ်းဆည်းရရှိခဲ့ပြီး ဝေါမြို့နယ်အတွင်းရှိ ကျေးရွာများမှ ပျူစောထီးများ၏ အမည်စာရင်းများကိုလည်း သိမ်းဆည်းရရှိခဲ့ကြောင်း သိရှိရသည်။", "“စပြီးတော့ တိုက်ပွဲဖြစ်နေတုန်း ၁၀ မိနစ်လောက်မှာ နောက်ဖေး ပေါက်ကနေ ထွက်ပြေးသွားတာ ကျနော်တို့ လှမ်းတော့ပစ်တယ်။ လွတ်သွားတာပေါ့။ အခြေအနေ မလှလို့ ထွက်ပြေးသွားတာ သူ့ဖုန်းကျန်ခဲ့တယ်။ သူ့ဖုန်းထဲမှာ သူ့ဓာတ်ပုံနဲ့ အချက်အလက်တွေပေါ့ အဲတာတွေရတယ်။ ကျနော်တို့ စခန်းဝင်သွားတဲ့ အချိန်မှာ ရဲဘော် ၁ ယောက်လောက်ပဲကျန်တယ်။ အဲတစ်ယောက်လည်းကျသွားတယ်။ ကျန်တဲ့ ပစ်ခတ်နေရင်းနဲ့ ကျကုန်တယ်တဲ့ ရဲဘော်တွေလည်း ကျကုန်ပြီပေါ့။ ပျူတွေရောပေါ့။ သူတို့ အလစ်အငိုက် ခံလိုက်ရတော့ ဝရုန်းသုန်းကား ပြေးတဲ့သူကပြေး ပြန်ပစ်တဲ့သူက ပြန်ပစ်ပေါ့။ သူလည်း ခဏလောက်တော့ ပြေးပုံရတယ်။ ပြီးတော့ပြေးတော့တာပဲ ဖုန်းကို သိမ်းဆည်းရမိတဲ့ အခါကျတော့ သူ့ဖုန်းထဲက မှတ်တမ်း ဓာတ်ပုံတွေ့တာလေ သူ့ရဲ့ တပ်အမည်တော့ မတွေ့ဘူး။ သေနတ်မှာတော့ အပတ လို့ရေးထားတယ်။ ကျနော်ထင်တာ ဝမ်းဘဲအင်းက ပြန်လည်ပြုပြင်ထိန်းသိမ်းရေးမှာ အုံနာကျိုးကမ်းတွေ ထားတဲ့ တပ်က ဖြစ်ဖို့များတယ်။ သူ့ဖုန်းထဲမှာ သူကျန်းမာရေး မကောင်းလို့ ခွဲစိတ်ထားတာတွေတွေ့တယ်။ ရွာတွေက ပျူစောထီး စာရင်းတွေတွေ့တယ်။ အရာရှိသင်တန်းမှာ ဓာတ်ပုံရိုက်ထားတာတွေ သူ့အမျိုးသမီးပုံတွေ တွေ့တယ် ဒီလောက်ပါပဲ” ဟု ဝေါမြို့နယ်ပြည်သူ့ကာကွယ်ရေးတပ်ဖွဲ့မှ တာဝန်ရှိသူ တစ်ဦးက ပြောဆိုသည်။", "အဆိုပါ တိုက်ခိုက်မှုအတွင်း စစ်သား ၂ ဦးနှင့် ပျူစောထီး ၃ ဦးသေဆုံးပြီး ပစ္စတို ၁ လက် ၊ G-3 ၄ လက် နှင့် အူဂျီ ၁ လက်လည်း သိမ်းဆည်းရရှိခဲ့ကြောင်း သိရသည်။"]
https://yktnews.com/2024/03/149153/	ဟောင်ကောင်တွင် သူနာပြု အလုပ်အကိုင်ရမည်ဆိုကာ Great Synergy Manpower ကုမ္ပဏီက သင်တန်းသား ၉၀ ကျော်ထံမှ ငွေကျပ် သိန်းပေါင်း ၁၂၀၀ ခန့် ငွေကြေးလိမ်လည်	["သင်တန်းသားများကို ငွေကြေး ပြန်လည်ပေးလျော်ရန် SNNM ကျောင်းက ကတိပြုထားသော်လည်း ၁ နှစ်ကျော်ကြာသည် အထိ ငွေပြန်မရ", "ရန်ကုန်၊ မတ် ၆", "ဟောင်ကောင်တွင် ဘိုးဘွားပြုစု စောင့်ရှောက်ရေးလုပ်ဆောင်ရန် သင်တန်းတက်ပြီး ၄၅ ရက်အတွင်း သွားရမည်ဟုဆိုကာ Great Synergy Manpower ကုမ္ပဏီက သင်တန်းသား ၉၀ ကျော်ထံမှ ငွေကျပ် သိန်းပေါင်း ၁၂၀၀ ခန့် ငွေကြေးလိမ်လည်ခဲ့ကာ သင်တန်းသားများကို ငွေကြေး ပြန်လည်ပေးလျော်ရန် SNNM ကျောင်းက ကတိပြုထားသော်လည်း ၁ နှစ်ကျော်ကြာသည် အထိ ငွေပြန်မရသေးကြောင်း ငွေကြေးလိမ်လည်ခံထားရသူများက ရန်ကုန်ခေတ်သစ်သတင်းဌာနသို့ ပြောကြားသည်။", "ဟောင်ကောင်ရှိ သက်ရှိရွယ်အိုပြုစုစောင့်ရှောက်ရေးစင်တာများတွင် အလုပ်အကိုင်ရရှိမည်ဆိုကာ Great Synergy Manpower ကုမ္ပဏီက ၂၀၂၂ ခုနှစ် နိုဝင်ဘာတွင် စတင်လုပ်ဆောင်ခဲ့ခြင်းဖြစ်ပြီး San Nyo Nyo Myint Technical Service ကုမ္ပဏီက အဆိုပါ ကုမ္ပဏီနှင့် ချိတ်ဆက်၍ ၎င်း၏ သင်တန်းမှ သင်တန်းသား ၉၀ ကျော်ကို သင်တန်းပေးခြင်း၊ ငွေကြေးကောက်ခံခြင်းများ လုပ်ဆောင်ခဲ့ကြောင်း၊ Great Synergy Manpower ကုမ္ပဏီက ဟောင်ကောင်သို့ ပို့ပေးခြင်းမရှိဘဲ ငွေကြေးများ လိမ်လည်ချိန်တွင် San Nyo Nyo Myint Technical Service ကုမ္ပဏီက ၎င်းတို့ ငွေကြေးကောက်ခံထားသည့် သင်တန်းသား ၉၀ ကျော်အတွက် ငွေကြေးများ ပြန်လည်ပေးအပ်မည်ဟု ကတိပေးခဲ့သော်လည်း ၁ နှစ်ကျော်ကြာသည်အထိ ပြန်ပေးခြင်း မရှိကြောင်း ငွေကြေးလိမ်လည်ခံထားရသူများထံမှ သိရှိရသည်။", "” တစ်ဦးကို Register ကြေး ၇ သိန်းကနေ သိန်း ၂၀ အထိ ယူပါတယ်။ ကုမ္ပဏီကို ပေးရမယ်ဆိုပြီး တောင်းတာပါ။ ညီမတို့လည်း ၄၅ ရက်အတွင်း သွားရမယ်ဆိုတော့ တချို့ဆို အတိုးတွေ ယူပြီး လာရတာပါ။ ဖြေရှင်းပေးမယ်ပြောပြီး ခုထိ မသိချင်ယောင်ဆောင်နေပါတယ်” ဟု ကိုယ်တိုင် လိမ်လည်ခံရသူမှ ရန်ကုန်ခေတ်သစ်သတင်းဌာနသို့ ပြောကြားသည်။", "San Nyo Nyo Myint Technical Service ကုမ္ပဏီ၏ ပိုင်ရှင်သည် စံညိုညိုမြင့် ခေါ် ဒေါ်ညိညိုခန့်ဖြစ်ပြီး ၎င်း သင်တန်းမှ သင်တန်းသား ၉၀ ကျော်ကို ငွေပြန်အမ်းမည်ဟု ကတိပေးကာ အိမ်ရောင်း၍ ကျောင်းသားများ၏ ပိုက်ဆံကို ပြန်အမ်းမည်ဟု ကတိပေးထားသော်လည်း အိမ်လာဝယ်သူများရှိသော်လည်း အိမ်ကို ရောင်းချခြင်းမရှိကြောင်း ငွေကြေးလိမ်လည်ခံရသူများထံမှ သိရှိရသည်။", "အဆိုပါ ကိစ္စနှင့် ပတ်သက်၍ SNNM ကျောင်းကို ရန်ကုန်ခေတ်သစ်သတင်းဌာနက ဆက်သွယ်မေးမြန်းခဲ့ပြီး ‌SNNM ကျောင်း၏ ဒေါ်ညိညိုမြင့်က ကျောင်းသားများ၏‌ ငွေကြေးသည် ၎င်း ရယူထားခြင်း မဟုတ်ဘဲ ငွေပြန်ပေးမည်ဆိုသည်မှာလည်း ကျောင်းသားများကို ကူညီပေးခြင်းသာ ဖြစ်ကြောင်း၊ အချိန်ကြာမြင့်ရသည်မှာလည်း ငွေကြေးလိမ်လည်သွားသည့် Man Power ကုမ္ပဏီက ဇန်နဝါရီ ပထမအထိ ပြန်အိမ်းပေးမည်၊စောင့်ပေးပါဟူ၍ ပြောကြားခဲ့၍ ဖြစ်ကြောင်း ပြန်လည်ဖြေကြားသည်။", "“အိမ်ရောင်းရတဲ့ ငွေနဲ့မှ ကူညီနိုင်မှာမို့ အိမ်အရောင်း ဆိုင်ထားပါတယ်။ အိမ်လာဝယ်တဲ့ လူရှိရင် ခေါ်လာပေးပါ။ အချိန်မရွေးပါ။ သူတို့ကို သော့တောင် လာယူထားပြောထားပါတယ်။ လာဝယ်တဲ့ လူကို တိုက်ရိုက် သေချာလာဝယ်ခိုင်းပါ။ ကိုယ်ယူထားတဲ့ ငွေမဟုတ်ဘဲ စိုက်ကူညီပေးရမှာတောင် တရားမျှတမှုမရှိဘဲ ပွဲစားတွေ ဈေးအရမ်းနိမ်တာ အချိန်ဆွဲတာ မဟုတ်ပါဘူး။ အခုလည်း အေဂျင်စီတွေ အပ်ထားပါတယ်” ဟု SNNM ကျောင်း တည်ထောင်သူ ဒေါ်ညိညိုမြင့်က ရန်ကုန်ခေတ်သစ်သတင်းဌာနသို့ပြောကြားသည်။", "Great Synergy Manpower Company ၏ လိမ်လည်ခံရသည်မှာ SNNM ကျောင်းတစ်ခုထဲ မဟုတ်ဘဲ လူထောင်ချီရှိကြောင်း၊ SNNM ကျောင်းအနေနဲ့ တာဝန်ယူဖြေရှင်းပေးရာတွင် ငွေကြေးအကုန်အကျခံ၍ ဟောင်ကောင်အထိသွားကာ Manpower Company နှင့် ကော်စစ်ဝင်ရုံးအထိ သွားခဲ့ပြီး ကျောင်းသားများ၏ Passport များ CID များ သိမ်းထားခြင်းကိုလည်း ပြန်ရအောင် လုပ်ဆောင်ခဲ့ကြောင်း၊ အိမ်ရောင်းချ၍ ရပါက ကျောင်းသားများ၏ ငွေကြေးကို ပြန်လည် ပေးအပ်သွားမည်ဖြစ်ကြောင်း ရန်ကုန်ခေတ်သစ်သတင်းဌာနသို့ ပြောဆိုသည်။", "#မြန်မာ့နွေဦးတော်လှန်ရေး#ykt#yktnews#khitthitmedia#myanmar#media#burmese#foryou#foryoupage#NUG#springrevolution#KhitThitMedia#springrevolutionmyanmar2021#PDF#againstmyanmarmilitarycoup#rejectmilitarycoupmyanmar"]
https://yktnews.com/2024/04/155319/	သင်္ကန်းညီနောင် စစ်ဗျူဟာစခန်းနှင့် ခမရ ၃၅၇ တပ်ရင်းကို သိမ်းပိုက်ပြီးနောက် ၁၂၀ မမ အပါအဝင် လက်နက်ခဲယမ်းအများအပြား ကားများဖြင့် အခေါက် ခေါက်အခါခါ သယ်ယူနေရ ၊ စစ်ကားအများအပြားလည်း ရရှိ	["သင်္ကန်းညီနောင် စစ်ဗျူဟာစခန်းနှင့် ခမရ ၃၅၇ တပ်ရင်းကို သိမ်းပိုက်ပြီးနောက် ၁၂၀ မမ အပါအဝင် လက်နက်ခဲယမ်းအများအပြား ကားများဖြင့် အခေါက် ခေါက်အခါခါ သယ်ယူနေရ ၊ စစ်ကားအများအပြားလည်း ရရှိ", "ရန်ကုန်၊ ဧပြီ ၆", "ကရင်ပြည်နယ်၊ မြ၀တီမြို့နယ်နှင့်ကော့ကရိတ်မြို့နယ်အစပ် သင်္ဃန်းညီနောင်စစ်ဗျူဟာကုန်းနှင့် ခမရ ၃၅၇ တို့ကို ယနေ့ မွန်းလွဲပိုင်းတွင် KNLA ဦးဆောင်သော တော်လှန်ရေးတပ်များက သိမ်းပိုက်ရရှိပြီးနောက် စစ်ကောင်စီတပ်၏ လက်နက်ခဲယမ်းများမှာ ကားများဖြင့်အခေါက်ခေါက် အခါခါ သယ်ယူနေရကြောင်းစစ်ရေးသတင်းရင်းမြစ်က ပြောဆိုသည်။", "ယမန်နေ့ သင်္ကန်းညီနောင် စစ်ဗျူဟာကုန်းနှင့် ခမရ ၃၅၇ စခန်းများကို သိမ်းပိုက်ခဲ့သည့် တိုက်ပွဲတွင် စစ်တပ်ဘက်မှ ၂၀ ဦးဝန်းကျင်သေဆုံးကာ စစ်သုံ့ပန်း အများအပြား ဖမ်းဆီးရရှိကြောင်း၊ လက်နက်ခဲယမ်းများမှာလည်း ၁၂၀ မမ အမြောက်များအပါအဝင် လက်နက်ခဲယမ်းများကို ကားများဖြင့် အခေါက်ခေါက် အခါခါ သယ်ယူနေရကြောင်း၊ စစ်ကားများလည်း အများအပြား ရရှိကြောင်း မြေပြင်စစ်ရေးသတင်းရင်းမြစ်က ပြောဆိုသည်။", "” လက်နက်ကြီးလက်နက်ငယ်တွေလည်း သိမ်းဆည်းရရှိတာများတယ်၊ ကားတွေနဲ့ အခေါက်ခေါက် အခါခါ သယ်ယူနေရတယ်။ စစ်သုံ့ပန်းအများအပြားရတယ်။ စစ်ကားတွေလည်းရတယ်။ နယ်မြေရှင်းလင်းရေး ဆက်လုပ်နေပါတယ်” ဟု စစ်ရေးသတင်းရင်းမြစ်က ပြောဆိုသည်။", "အလားတူ မြ၀တီမြို့နယ်၊ ခလရ ၂၇၅ ကိုလည်း KNLA ဦးဆောင်သော တော် လှန်ရေးတပ်များက ၀ိုင်းဝန်းတိုက်ခိုက် ပိတ်ဆို့ထားပြီး ယင်းအထဲတွင် စစ်ကောင်စီတပ်သားအများအပြား ရှိနေကြောင်း သိရှိရသည်။", "အကြမ်းဖက်စစ်ကောင်စီကလည်း စစ်ကူစစ်ကြောင်း ၄ ခုထက်မနည်း စေ လွှတ်ပြီး မြ၀တီ၊ သင်္ဃန်းညီနောင်နှင့် ကော့ကရိတ်နယ်မြေများတွင် အသာစီး ပြန်လည်ရရှိရေး ကြိုးပမ်းနေကြောင်း၊ လက်နက်ကြီးများနှင့် လေကြောင်းတိုက်ခိုက်မှုများကို စစ်တပ်က တောက်လျှောက် လုပ်ဆောင်နေကြောင်း သိရှိရသည်။"]
https://yktnews.com/2023/04/96905/	သင်္ကြန်ကာလ စစ်တပ်က အကြမ်းဖက်လုပ်ရပ်များ လုပ်ဆောင်ပြီး တော်လှန် ရေး အင်အားစုများအပေါ် အပြစ်ပုံချ အထင်လွဲမှားစေရန် ဖန်တီးလာနိုင်သဖြင့် သတိထားကြရန် NUG သမ္မတ သတိပေး	["သင်္ကြန်ကာလ စစ်တပ်က အကြမ်းဖက်လုပ်ရပ်များ လုပ်ဆောင်ပြီး တော်လှန် ရေး အင်အားစုများအပေါ် အပြစ်ပုံချ အထင်လွဲမှားစေရန် ဖန်တီးလာနိုင်သဖြင့် သတိထားကြရန် NUG သမ္မတ သတိပေး", "ရန်ကုန်၊ ဧပြီ ၁၁", "သင်္ကြန်ကာလအတွင်း အကြမ်းဖက်စစ်တပ်က အကြမ်းဖက်လုပ်ရပ်များလုပ်ပြီး PDF များနှင့် တော်လှန်ရေးအင်အားစုများကို အထင်အမြင်လွဲမှားစေနိုင်သော ယုတ်မာကောက်ကျစ်သော လုပ်ရပ်များ ဖန်တီးလာနိုင်သည့်အတွက် သတိ ကြီး ကြီးထားရမည်ဖြစ်ကြောင်း NUG သမ္မတဒူဝါလရှီးလက ပြော ကြားသည်။", "ယနေ့ဧပြီလ ၁၁ ရက် နံနက် ၁၀ နာရီခန့်က ကျင်းပခဲ့သော အစိုးရ အဖွဲ့ ၁၄ ကြိမ် မြောက် အစည်းအ ဝေးအဖွင့်မိန့်ခွန်းတွင် အထက်ပါ အတိုင်း ထည့် သွင်းပြောကြားခဲ့ခြင်းဖြစ်ကြောင်း သိရသည်။", "“အကြမ်းဖက်စစ်တပ်ဟာ ဒီလို အခါကြီး၊ ရက်ကြီး အချိန်မျိုးတွေမှာ အကြမ်း ဖက် လုပ်ရပ်တွေကို အချိန် ကိုက် လုပ်ဆောင်ပြီး၊ တောင်လှန်ရေး အင်အားစု တွေကို အထင်အမြင်လွဲမှားစေနိုင်တဲ့ လုပ်ရပ်တွေကို ယုတ်မာကောက်ကျစ်စွာ ဖန်တီးနိုင်တာကြောင့် သတိကြီးကြီးထားကြဖို့လိုပါတယ်။ အတင်းအကျပ် လု ယူထားတဲ့ အာဏာကို မထိန်းသိမ်းနိုင်တဲ့ အကြမ်းဖက်စစ်ခေါင်းဆောင်ဟာ သူ့ရဲ့ အရှုံးကို တုံ့ပြန်ဖို့ အ တွက် နည်းမျိုးစုံနဲ့ လုပ်ဆောင်နေတဲ့ထဲမှာ အဆိုး ဆုံးက တော့ ပြည်သူနဲ့ ပြည်သူ့ဘက်တော်သား တွေ ကြားမှာ အထင် အမြင် လွဲမှား မှုတွေရအောင် လုပ်ဆောင်နေတာပါပဲ။ “ ဟု ယာယီသမ္မတ ဒူဝါလရှီးလ က ပြောကြားသည်။", "ယခုရက်ပိုင်းအတွင်း အကြမ်းဖက်စစ်တပ်မှ ဘာသာရေး၊ လူမျိုးရေးအရ သွေးခွဲသပ်လျှိုမှုများ၊ ဖိနှိပ်မှု များကို သိသိသာသာ တိုးပြီး လုပ်ဆောင်လာ ကြောင်း၊ ချင်းပြည်နယ်၊ ထန်တလန်မြို့နယ်တဝိုက်ရှိ ဘု ရားကျောင်းအချို့ကို လေကြောင်းမှ ဗုံးကျဲတိုက်ခိုက်မှု၊ ကချင်နှစ်ခြင်း ခရစ်ယာန် အဖွဲ့ချုပ်- KBC ၏ သိက္ခာတော်ရ ဆရာ ဒေါက်တာ ခလမ်ဆမ်ဆွမ်ကို အီစတာပွဲတော်ရက် မတိုင် ခင် ဥပုသ်ရက် Good Friday ၌ ထောင်ဒဏ် ၆ နှစ် ချလိုက်ခြင်းသည် ဘာသာ ရေးအရ ဖိနှိပ်မှု သက်သက်ဖြစ်သည်ကို အထင် အရှားဖြစ်ကြောင်း သမ္မတဒူဝါလ ရှီးလက ထောက်ပြထားသည်။", "ပြည်သူလူထုအနေဖြင့် စစ်တပ်၏ ရက်စက်ယုတ်မာမှုများကို ကောင်းကောင်း ခံစား သိထားခဲ့ရပြီး သဖြင့် အကြမ်းဖက်စစ်ကောင်စီကို အမြစ်ပြတ်ချေမှုန်းမယ့် ပြည်သူ့ကာကွယ်ရေးတပ်ဖွဲ့များကို ပြည်သူများက လိုအပ်ချက်ကြောင့် မွေး ထုတ်ထားသဖြင့် သွေးခွဲဖို့ကြိုးနေသည့် စစ်ကောင်စီသည် ပြည်သူကို အထင် သေးခြင်းပဲဖြစ်ကြောင်း၊ ပြည်သူလူထုအပေါ် အကြမ်းဖက်သတ်ဖြတ်မှုများကို တားဆီးနိုင်ရန်နှင့် တော် လှန်ရေးအဆုံးသတ်နိုင်ရန် နိုင်ငံတကာ၏ အကာ အကွယ် ရရန် အရေးတကြီးလိုအပ်နေပြီး နိုင်ငံတကာ ဥပဒေနှင့်အညီ အရေးယူ နိုင်ရန် သက်သေ အထောက်အထားများရရန် အရေးကြီးကြောင်း၊ အကြမ်း ဖက်စစ်ခေါင်းဆောင်နှင့်နောက်လိုက်အပေါင်းပါများကို အကြမ်းဖက်အဖွဲ့များ အဖြစ် ထိထိရောက် ရောက်စွဲချက်တင် အရေးယူနိုင်ရေး ကိစ္စရပ်များကိုလည်း စနစ်တကျဆွေးနွေး အဖြေရှာရန် ယာယီ သမ္မတ ဒူဝါလရှီးလက ဆက်လက် ပြောကြားသည်။", "ဓာတ်ပုံ- ဗဟန်းနှင့် စမ်းချောင်းမြို့နယ်ရှိ သင်္ကြန်ရေကစား မဏ္ဍပ်တစ်ခု။", "Photo- CJ"]
https://yktnews.com/2025/04/211339/	သင်္ကြန်ကာလမှာလည်း KIA ၊ KNU နှင့် PDF အပါအဝင် တိုင်းရင်းသားများနှင့် လက်နက်ကိုင်များက စစ်တပ်ကို ၀ိုင်းဝန်းတိုက်ခိုက်နေဆဲဟု ဇော်မင်းထွန်း ပြောဆိုသော်လည်း စစ်တပ်၏ လေကြောင်းတိုက်ခိုက်မှုများကို တစ်စွန်းတစ်စမှ ထုတ်မပြော	["သင်္ကြန်ကာလမှာလည်း KIA ၊ KNU နှင့် PDF အပါအဝင် တိုင်းရင်းသားများနှင့် လက်နက်ကိုင်များက စစ်တပ်ကို ၀ိုင်းဝန်းတိုက်ခိုက်နေဆဲဟု ဇော်မင်းထွန်း ပြောဆိုသော်လည်း စစ်တပ်၏လေကြောင်းတိုက်ခိုက်မှုများကို တစ်စွန်းတစ်စမှ ထုတ်မပြော", "ရန်ကုန်၊ ဧပြီ ၁၅", "သင်္ကြန်ကာလမှာလည်း KIA ၊ KNU နှင့် PDF အပါအဝင် တိုင်းရင်းသားလက်နက်ကိုင်များက စစ်တပ်ကို ၀ိုင်းဝန်းတိုက်ခိုက်နေဆဲဖြစ်ကြောင်း အကြမ်းဖက်စစ်ကောင်စီ၏ ပြောခွင့်ရပုဂ္ဂိုလ် ဇော်မင်းထွန်းက ယမန်နေ့ညပိုင်း ထုတ်ပြန်ပြောဆိုသည်။", "ဧပြီလ ၂ ရက်နေ့မှ ဧပြီလ ၂၂ ရက်နေ့အထိ အကြမ်းဖက်စစ်ကောင်စီက ငလျင်ဘေးကူညီရေးအတွက် အပစ်အခတ်ရပ်စဲထားသော်လည်း KIA ၊ KNU နှင့် PDF အပါအဝင် တိုင်းရင်းသားများနှင့် လက်နက်ကိုင်များက စစ်တပ်စခန်းကို တိုက်ခိုက်နေကြောင်း၊ စစ်တပ်က သင်္ကြန်ကာလ အပစ်အခတ်ရပ်စဲရေးကို ကြေညာထားသော်လည်း တိုက်ခိုက်ခံနေရကြောင်း ဇော်မင်းထွန်းက ဆိုသည်။", "“KIA အနေနဲ့ ဧပြီလ ၁၃ ရက်နေ့ ည ၁၀ နာရီလောက်မှာ ဗန်းမော်မင်းလှရပ်ကွက်မှာရှိတဲ့ လူနေအိမ်ခြေတွေနဲ့ တပ်မတော်ရဲ့ ကင်းစခန်းတစ်ခုကို လာရောက်ပစ်ခတ်ခဲ့ကြောင်း တွေ့ရပါတယ်။ KNPP/KNDF အနေနဲ့ ဧပြီလ ၁၃ ရက်နေ့ မနက် ၇ နာရီမှာ ဘောလခဲမှာရှိတဲ့ လုံခြုံရေးစခန်းတစ်ခုကို ဒရုန်းနဲ့ လာရောက်တိုက်ခိက်ခဲ့တာတွေ့ရပါတယ်။ KNU အနေနဲ့ ဧပြီလ ၁၂ ရက်နေ့ ည ၁၂ နာရီအချိန်လောက်နဲ့ ဧပြီလ ၁၃ ရက်နေ့ ည ၉ နာရီခွဲလောက်မှာ ထီးတာစခန်းကို ဒရော့ဗုံးတွေ ဒရုန်းတွေနဲ့ လာရောက်တိုက်ခိုက်ခဲ့ပါတယ်။ ဒရော့ဗုံး ၇၀ ကျော်လောက် ပစ်ခတ်တာတွေ့ရပါတယ်။ ဧပြီလ ၁၃ ရက်နေ့ နေ့လယ် ၁နာရီခွဲမှာ မြင်းမူ အလာကပကျေးရွာမှာ မြင်းမူ PDF အဖွဲ့တွေ့ အလာကပ ကျေးရွာမှာရှိတဲ့ လူနေအိမ်ခြေတွေနဲ့ လုံခြုံရေးစခန်းတစ်ခုကို လာရောက်ပစ်ခတ်ခဲ့ကြောင်းတွေ့ရပါတယ်။ အလားတူ စလင်းဘက်မှာ ညနေ ၄ နာရီခွဲလောက်မှာ သစ်ခေါက်တောင် လုံခြုံရေးစခန်းကို ဒရုန်းနဲ့ လာရောက် ပစ်ခတ်ကြောင်း တွေ့ရှိရပါတယ်” ဟု ဇော်မင်းထွန်းက ပြောဆိုသည်။", "သို့ရာတွင် အကြမ်းဖက် စစ်ကောင်စီ၏ ပြောခွင့်ရပုဂ္ဂိုလ် ဇော်မင်းထွန်းက စစ်တပ်က စစ်ကြောင်းထိုးနေမှုများ၊ လေကြောင်းတိုက်ခိုက်မှုများနှင့်ပတ်သက်၍ တစ်စုံတစ်ရာ ထုတ်ဖော်ပြောဆိုခြင်းမပြုဘဲ ၎င်းတို့ကသာ တစ်ဖက်သတ် အတိုက်အခိုက်ခံနေရသည့်ပုံစံ သတင်းထုတ်ပြန်ထားသည်ကို တွေ့ရသည်။", "အကြမ်းဖက်စစ်ကောင်စီက သင်္ကြန်အကြိုနေ့မှ စတင်ပြီး သင်္ကြန်အကျနေ့အထိ ရခိုင်၊ စစ်ကိုင်း၊ မကွေး၊ ပဲခူး၊ ချင်းပြည်နယ် အပါအဝင် နိုင်ငံတစ်ဝန်းတွင် လေကြောင်းတိုက်ခိုက်မှုများကို ဆက်တိုက် လုပ်ဆောင်နေဆဲဖြစ်ပြီး အပစ်အခတ်ရပ်စဲသည်ဟု ကြေညာပြီးနောက် လေကြောင်းတိုက်ခိုက်မှု အကြိမ် ၇၀ ကျော် လုပ်ဆောင်ခဲ့ကြောင်း၊ ပြည်သူ ၁၀၀ ကျော် လေကြောင်းတိုက်ခိုက်မှုအတွင်း သေဆုံးခဲ့ရကြောင်း အမျိုးသားညီညွတ်ရေးအစိုးရ NUG က သတင်းထုတ်ပြန်ထားသည်။"]
https://yktnews.com/2025/04/211384/	သင်္ကြန်အကြတ်နေ့ ကျုံဒိုးမြို့၊ ကမ်းနီ ဘုန်းကြီးကျောင်းကို စစ်ကောင်စီက လေယာဉ်ဖြင့် ဗုံးကျဲမှု ပြည်သူ ၆ ဦးထက်မနည်းသေဆုံးပြီး သံဃာ ၄ ပါး အပါအဝင် ၂၀ ဦးကျော်ဒဏ်ရာရ	["သင်္ကြန်အကြတ်နေ့ ကျုံဒိုးမြို့၊ ကမ်းနီ ဘုန်းကြီးကျောင်းကို စစ်ကောင်စီက လေယာဉ်ဖြင့် ဗုံးကျဲမှု ပြည်သူ ၆ ဦးထက်မနည်းသေဆုံးပြီး သံဃာ ၄ ပါး အပါအဝင် ၂၀ ဦးကျော်ဒဏ်ရာရ", "ရန်ကုန်၊ ဧပြီ ၁၅", "ကရင်ပြည်နယ်၊ ကော့ကရိတ်မြို့နယ်၊ ကျုံဒိုးမြို့၊ ကမ်းနီကျေးရွာ ဘုန်းကြီး ကျောင်းကို စစ်ကောင်စီက လေယာဉ်ဖြင့် ဗုံးကျဲတိုက်ခိုက်ခဲ့ရာ ပြည်သူ ၆ ဦးထက်မနည်းသေဆုံးပြီး သေဆုံးသူအရေအတွက်တိုးလာနိုင်ကြောင်း ဒေသပြည်သူများက ရန်ကုန်ခေတ်သစ်သတင်းဌာနထံသို့ ပြောဆိုသည်။", "ယနေ့ သင်္ကြန်အကြတ်နေ့ ဧပြီလ ၁၅ ရက်နေ့ နံနက် ၁၁ နာရီ ၅၀ မိနစ်အချိန် စစ်ကောင်စီတပ်က ကရင်ပြည်နယ်၊ ကော့ကရိတ်မြို့နယ်၊ ကျုံဒိုးမြို့ရှိ ကမ်းနီကျေးရွာ ဘုန်းကြီးကျောင်းကို တိုက်လေယာဉ်ဖြင့် ဗုံးများ ကျဲချ ပစ်ခတ်တိုက်ခိုက်ခဲ့ကြောင်း၊ ဗုံးကျရောက်ပေါက်ကွဲမှုကြောင့် ပရိုဘောက်ကားတစ်စီးပေါ် ကျရောက်ပြီး ကားမောင်းသူအပါအဝင် ပြည်သူတချို့ ပွဲချင်းပြီး သေဆုံးကြောင်း၊ ထို့ပြင် ဘုန်းကြီးကျောင်းတွင် သင်္ကြန်အကြတ်နေ့ ဥပုသ်သီလ ယူရန် လာရောက်ကြသော ပြည်သူများလည်း ထိခိုက်သေဆုံးမှုရှိကြောင်း သိရှိရသည်။", "“သေဆုံးတာက ပရိုဘောက်ကားပေါ်မှာ ၃ ဦး ။ ဘုန်းကြီးကျောင်းပေါ်မှာ ၃ ဦး အလောင်း ထပ်တွ့တယ်။ သံဃာ ၄ ပါးနဲ့ ဥပုသ်သီလယူနေတဲ့ ပြည်သူ ၂၀ ကျော်ဒဏ်ရာရတယ်။ အခုထက်ထိ လေယာဉ်တွေက ဝဲနေတုန်းပဲ။ တိုက်ပွဲတွေကတော့ ဖြစ်နေတော့ နယ်မြေ မအေးချမ်းသေးဘူး” ဟု ဒေသပြည်သူတစ်ဦးက ပြောဆိုသည်။", "လတ်တလော ဧပြီလ ၁၄ ရက်နေ့ ညပိုင်းမှ စတင်ကာ ကော့ကရိတ်မြို့နယ်၊ ကျုံဒိုးလမ်းပိုင်းရှိ ကျေးရွာများကို စစ်ကောင်စီတပ်က ဟောင်ဝှစ်ဇာ အမြှောက်တင့်ကားတစ်စီးဖြင့် လိုက်လံ ပစ်ခတ်တိုက်ခိုက်နေသည့်အတွက် စစ် ဆင်ရေးကွပ်ကဲမှု ဌာနချုပ် (စကခ) ၁၂အနီးရှိ ရင်ကွဲတောင်နေရာ တစ်ဝိုက်ကို KNLA မဟာမိတ် ပူးပေါင်း တပ်ဖွဲ့ များက ထိုးစစ်ဆင်တိုက်ခိုက်နေကြောင်း၊ ယနေ့ ဧပြီ ၁၅ ရက်နေ့ နံနက်ပိုင်း အထိတိုက်ပွဲ ဆက်လက်ပြင်းထန် ဖြစ်ပွားနေကြောင်း သိရသည်။", "အကြမ်းဖက် စစ်ကောင်စီတပ်၏ ကျုံဒိုး ခမရ ၅၄၅ တပ်ရင်း နှင့် ခမရ ၅၄၆ တပ်ရင်းတို့က ညပိုင်းတွင် ၎င်းတို့ ထိန်းချုပ်ထားသည့် ရင်ကွဲ တောင်လမ်းပိုင်းမှနေ၍ ပြည်သူများရှိနေသည့် ရေပူကြီး ၊ ကော့ဝါလဲ ၊ ဝင်းပြ ၊ နောင် တမံ ၊ သမိန်ဒွတ်၊ တောင်ကမ္ပရိုက် ၊ မိဂလုံ၊ ကမ်းနီ ကျေးရွာများကို လက်နက်ကြီးများဖြင့် ဆက်တိုက်ပစ်နေကြောင်း သိရှိရသည်။"]
https://yktnews.com/2025/04/211407/	သင်္ကြန်အကြတ်နေ့တွင် စစ်ကောင်စီက တိုက်ပွဲဖြစ်ပွားခြင်းမရှိဘဲ အုတ်တွင်းမြို့နယ်ရှိ သောင်းတန်းရွာကို လေယာဉ်ဖြင့် ဗုံးကျဲ တိုက်ခိုက်မှု ပြည်သူ ၂ ဦးသေဆုံး	["သင်္ကြန်အကြတ်နေ့တွင် စစ်ကောင်စီက တိုက်ပွဲဖြစ်ပွားခြင်းမရှိဘဲ အုတ်တွင်းမြို့နယ်ရှိ သောင်းတန်းရွာကို လေယာဉ်ဖြင့် ဗုံးကျဲ တိုက်ခိုက်မှု ပြည်သူ ၂ ဦးသေဆုံး", "ရန်ကုန်၊ ဧပြီ ၁၅", "ပဲခူးတိုင်း၊ အုတ်တွင်းမြို့နယ်၊ သောင်းတန်းရွာကို အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ လေယာဉ်ဖြင့် ဗုံးကျဲ တိုက်ခိုက်ခြင်းကြောင့် ပြည်သူ ၂ ဦး သေဆုံးခဲ့ကြောင်း ဒေသပြည်သူများက ရန်ကုန်ခေတ်သစ် သတင်းဌာနထံသို့ ပြောဆိုသည်။", "ယနေ့ ဧပြီ ၁၅ ရက်နေ့ မွန်းလွဲ ၃ နာရီခန့်တွင် အုတ်တွင်းမြို့နယ်၊ သောင်းတန်းရွာကို အကြမ်းဖက် စစ်တပ်က တိုက်ပွဲဖြစ်ပွားခြင်းမရှိဘဲ လေယာဥ်ဖြင့် ဗုံးကျဲ တိုက်ခိုက်ခဲ့ခြင်းဖြစ်ကြောင်း သိရသည်။", "အကြမ်းဖက် စစ်တပ်၏ ဗုံးကျဲ တိုက်ခိုက်မှု အတွင်း ပြည်သူ ၂ ဦး သေဆုံးကာ ၂ ဦး ပြင်းထန်ဒဏ်ရာရရှိခဲ့ပြီး နေအိမ် ၁ လုံးလည်း ပျက်စီးခဲ့ကြောင်း သိရှိရသည်။", "“သောင်းတန်းရွာကို စစ်ခွေးတွေက လေယာဥ်နဲ့ ဗုံးကျဲတာ နေအိမ် ၁ လုံးပေါ်ကျပြီး ပြည်သူ ၄ ဦး ထိခိုက်ဒဏ်ရာရတယ်။ တိုက်ပွဲမဖြစ်ဘဲ လာကျဲသွားတာ ၃ နာရီဝန်းကျင်လောက်က အခုသိရတာက အမျိုးသား ၁ ဦးနဲ့ အမျိုးသမီး ၁ ဦး ဆုံးသွားပြီလို့ သိရတယ်” ဟု ဒေသပြည်သူ တစ်ဦးက ပြောဆိုသည်။"]